Bjelorusija 2020: Wagnerizacija Bjelorusije - Ifimes\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku, Balkanu i po svijetu. IFIMES je povodom aktualnih događanja i predsjedničkih izbora u Republici Bjelorusiji, koji će se održati 9.avgusta 2020 pripremio analizu događanja u toj državi. Iz opsežne analize „Bjelorusija 2020:Wagnerizacija Bjelorusije“ izdvajamo najvažnije i najzanimljivije dijelove.\nEU je ukinula sankcije Bjelorusiji februara 2016. Ministri vanjskih poslova EU su odlučili ukinuti većinu sankcija Bjelorusiji kao znak priznanja demokratskom napretku, iako još uvijek vlada zabrinutost zbog stanja ljudskih prava u toj državi. Tako je započeo proces izgrađivanja čvršćih odnosa sa Zapadom, prvenstveno EU.Na snazi još uvijek ostaje embargo na oružje. Uslijedio je period otopljavanja odnosa Bjelorusije sa EU i SAD.\nAnalitičari smatraju, da su dešavanja u Bjelorusiji predstavljaju veliki test za EU te sposobnost i učinkovitost njene politike odnosno, da li će približiti Bjelorusiju sebi i intenzivirati saradnju ili će Bjelorusiju prepustiti u nemilost Rusije. Zbog toga se Zapad u Bjelorusiji nalazi pred dva izbora, da li će podržati demokratiju ili mir i stabilnost? Pri tome će biti vrlo korisna iskustva sa Zapadnog Balkana gdje EU često nije bila „sretne ruke“.\nAnalitičari smatraju, da će se nastaviti intenzivne aktivnosti na destabilizaciji Bjelorusije, s tim da se otvara pitanje: koja je slijedeća zemlja za destabilizaciju po modelu „Wagnerizacije Bjelorusije“.\n20.11.202025 godina Daytonskog mirovnog sporazuma: Pretpostavke ubrzanja integracije Bosne i Hercegovine u EU\n19.11.2020SAD 2020: Vanjska politika nove američke administracije prema Evropi, Bliskom istoku i Zapadnom Balkanu\n17.11.2020Maroko – Zapadna Sahara 2020: Jedan do najstarijih konflikata u Africi pred novim ratom?\n09.11.2020Lokalni izbori u BiH 2020: Uvod u tektonske promjene na političkoj sceni\n06.11.2020Bugarska 2020: Bugarsko "certificiranje" identiteta Makedonaca i makedonskog jezika?\n20.10.2020Lokalni izbori u BiH 2020: Talas političkih promjena seli se iz Crne Gore u Bosnu i Hercegovinu


Vesti online / Vesti / Društvo / Srbija godišnje baci 40 tona krvne plazme, a za uvoz plaća 30 miliona evra\nSrbija godišnje baci 40 tona krvne plazme dobrovoljnih donatora, umesto da je preradi u krvne proizvode, dok se za uvoz plaća 30 miliona evra, i to mahom iz zemalja trećeg sveta, rekao je predsednik Udruženja "Lekari protiv korupcije" Draško Karađinović.\nUvoz krvne plazme otvara i pitanje bezbednosti\nKarađinović napominje da je, osim finansijskog momenta, otvoren i problem bezbednosti, jer postoji opasnost da kroz krvne lekove i tuđe prerađene plazme, koje se mahom uvoze iz zemalja trećeg sveta, prođu i mnogi štetni agensi.\n- Za uvoz krvne plazme godišnje izdvajamo od 20 do 30 miliona evra. Služba za transfuziologiju je zapravo temelj. A kod nas je služba za transfuziologiju u jako lošem stanju - rekao je Karađinović za "Sputnjik".\n* Vampirska terapija: Krv mladih produžava život starima\n* Srbija bez dovoljno krvi\n* Krv (ne) sme da bude roba\nOn je naveo da u Institutu za transfuziologiju krvi u Beogradu postoji centar koji bi trebalo da se bavi preradom krvne plazme koja se skuplja od više od 200.000 dobrovoljnih davalaca krvi, ali je dodao da se to, nažalost, ne dešava i plazma se baca.\nKarađinović ocenjuje da je situacija u transplantologiji posledica komercijalnih interesa uvoznika koji na uvozu ostvaruju znatne uvozne marže.\n- Obrada krvne plazme nije uređena, iako je do sada nekoliko projekata finansirala EU. Projekti u visini od nekoliko miliona evra koji su dati za unapređenje centra za obradu krvne plazme nisu, međutim, uspešno realizovani. Uprkos činjenici da je Srbija nekada imala jedan od najmodernijih centara za obradu plazme, danas je on zastareo i nefunkcionalan - rekao je Karađinović.\nKada dobrovoljni davalac donira krv, iz nje se izdvajaju eritrociti, trombociti i krvna plazma, od koje se dalje izdvaja plazma za frakcionisanje, od koje se prave lekovi kao što su imunoglobulini i albumini, neophodni za lečenje mnogih ozbiljnih bolesti.\nInstitut za transfuziologiju krvi\nDRUŠTVO Spiskali pare, bacili krv\nDRUŠTVO Preminula žena zaražena HIV-om putem transfuzije krvi\nSreda 21.12.2016. 10:32\nпа не може тек тако да се прекине уносам бизнис... пази кад сам живео у убеђењу да ми продајемо плазму западу , као један од најквалитетнијих производа (пошто нам цене органе, ценим да би крвна плазма била врхунског квалитета (а можда било некад,више није)). па људи будите хуман и дајте и дање крв.. хумани ће први отићи богу на истину\nSreda 21.12.2016. 13:48\n. . jos jedna srpska sramota . . koji su ti ljudi, koji tako savesno dejstvuju . .


ČELIČNI DIO MOSTA IZ FILMA BITKA NA NERETVI IDE NA PRODAJU | Hayat.ba\nČELIČNI DIO MOSTA IZ FILMA BITKA NA NERETVI IDE NA PRODAJU\nUpravni odbor JU Muzej “Bitka za ranjenike na Neretvi” Jablanica raspisao je konkurs o prodaji sekundarne sirovine-dijelova čelične konstrukcije mosta u vlasništvu Muzeja.\nDijelovi čelične konstrukcije mosta tretirani kao sekundarna sirovina, odnosno otpadno željezo visoke klase različiti masivni čelični profili izvađeni iz rijeke Neretve a procijenjene količine je 67.840,00 kg.\nAzra Đelmo, direktorica Javna Ustanova Muzej Bitka za ranjenike na Neretvi za Akta.ba je kazala da je riječ o horizontalnoj desnoj rešetkastoj konstrukciji koja je od 1991. godine bila u rijeci Neretvi i sada je izvađena.\nProdaja ovog dijela konstrukcije spade u završnu fazu pripremnih radova, nakon čega se kreće sa postavljanjem nove konstrukcije koja se izrađuje”, kazala je Đelmo.\nKada je riječ o rekonstrukciji cijelog mosta Đelmo je kazala da su pri kraju pripremni radovi, te da se trenutno završava pjeskarenje postojeće konstrukciji, ali se radi i na izradi nove konstrukcije koja će se montirati na postojeću.\nPočetna prodajna cijena sekundarne sirovine-dijelova čelične konstrukcije mosta označene u članu II ovog Oglasa, sa utovarom i transportom od strane kupca do odlagališta uz vaganje istog iznosi 23.744,00 KM a ista je utvrđena vještačenjem sudskog vještaka mašinske struke.\nPodsjetimo, Općina Jablanica, kao investitor projekta, početkom godine započela je rekonstrukciju porušenog mosta na Neretvi na ovom lokalitetu.\nIzvođač radova je preduzeće HP Investing iz Mostara, koji je otpočeo sa izvođenjem pripremnih radova.\nRanije potpisanim ugovorom predviđena je nabavka i ugradnja čeličnih profila za konstrukciju pješačke staze, pjeskarenje i bojenje iste, nabavka i ugradnja drvenih elementa za konstrukciju pješačke staze prema projektu od četinara II klase, sa dvoslojnim premazom, nabavka i ugradnja bukovih impregiranih drvenih pragova, izrada čelične ograde na postojećem rešetkastom mostu, kao i drugi radovi vezani za isto.\nFinansijer projekta je JP Elektroprivreda BiH, investitor Općina Jablanica, a izvođač radova kompanija HP Investing iz Mostara.\nVrijednost cjelokupnog projekta je 1.200.000 KM.


Vesti: Zašto je ruski senator trn u oku Prištine /video/ - Sputnjik Srbija\n22:47 26 Maj 2020\n13:28 14.11.2019 (osveženo 13:32 14.11.2019) Preuzmite kraći link\nParlamentarna skupština Saveta Evrope bira izaslanika za Kosovo. Ruski kandidat Aleksej Kondratjev govori za Sputnjik. Šta donosi zemljama kandidatima Makronov non pejper o reformi koji kruži Briselom? Šta je Tramp ponudio Erdoganu da bi odustao od ruskog sistema S-400?


ukusi Indonezije i Japana u Beogradu BW | Magazin | Stil\nUKUSI INDONEZIJE I JAPANA U BEOGRADU: 0 Podeli Podeli na facebook Podeli na twitter Podeli na viber Pošalji na mail\nUKUSI INDONEZIJE I JAPANA U BEOGRADU:\n22.10.2021. / 15:32\nOvako se spremaju specijaliteti restorana Buddha-Bar\nDvadeset i tri godine nakon što je otvorio svoja vrata u Parizu, prestižni restoran Buddha-Bar rešio je da i u prestonici Srbije pronađe svoj dom. Mesto na kome se nalazi moralo je da bude posebno koliko i sam meni, koncept i izgled ovog mesta. Iz ovog razloga, lokacija na koju su se odlučili je novo gradsko jezgro ušuškano pored reke Save – Belgrade Waterfront.\nBW buddha restoran promo\nŠetnja promenadom dovešće vas direktno u ovaj jedinstveni lokal koga krasi pet metara visoka statua Bude, a svi detalji enterijera će vam dati osećaj kao da se nalazite u nekim dalekim azijskim predelima.\nOsim izgleda, ono što izdvaja ovaj restoran jeste i specifična mešavina istočne i zapadne civilizacije koja se može osetiti u svakom zalogaju njihovih najvećih specijaliteta.\nKroz kreativnu mešavinu azijskih, evropskih i kalifornijskih uticaja izdvajaju se dva favorita gostiju ovog lokala: Mie Goreng i Spicy Tuna Roll.\nBili smo odlučni da zavirimo u njihovu kuhinju i saznamo kako se ovi obroci pripremaju. Srećom, njihovi glavni kuvari su bili raspoloženi da nam otkriju svoje tajne, te se pridružite u našem gastro putovanju kroz ekskluzivni Buddha Bar video.


Izvedena monodrama „Reče mi jedan čo’ek, ćeraćemo se još, kad budem mlađi“, na letnjoj pozornici Kulturno prosvetnog centra Petrovac na Mlavi • Poportal\nU jedinstvenom ambijentu Letnje pozornice Kulturno prosvetnog centra Petrovac na Mlavi, glumac Petar Božović izveo je monodramu „Reče mi jedan čo’ek, ćeraćemo se još, kad budem mlađi“ po tekstu Matije Bećkovića.\nPoema „Reče mi jedan čo’ek“ smeštena je u Rovcima u Crnoj Gori, gde je nastala jedna usmena civilizacija čija filozofija je jezik a jezik pamćenje. „Ćeraćemo se još“ govori o potrebi čoveka da se sukobljava sa drugima, te da i čitav život provede u osmišljavanju strategije i taktika tog obračuna, dok poema „Kad budem mlađi“ donosi priču o junaku koji neprestano mašta o tome šta će se desiti kada dođe vreme koje ne može da dođe i kada će se desiti ono što ne može da se desi.\nPublika koja je i ovaj put ispunila gledalište letnje scene u kojem je smanjen kapacitet, gde su takođe poštovane sve mere u cilju sprečavanja širenja COVID 19, uživala je u bravurama jednog od najboljih srpskih glumaca Petra Božovića. Aplauz na kraju predstave je dugo trajao a publika u Petrovcu na Mlavi je još jednom pokazala da je pozorište sastavni deo varoši na Mlavi i da je itekako nedostajalo prethodnih meseci kada pozorište zbog epidemije nije imalo predstave na repertoaru.


Dvije trećine građana vjeruje da se protestima može doći do promjena u društvu | onogošt.me\nDvije trećine građana vjeruje da se protestima može doći do promjena u društvu\nIstraživačica javnih politika u Institutu alternative, Milena Muk podsjetila je da je prema nedavno objavljenom izvještaju Ministarstva untrašnjih poslova, samo u 2020. godini, zbirno preko 1,2 miliona osoba učestvovalo u javnim okupljanjima i javnim priredbama.\nIstraživanje je sprovedeno u okviru projekta ''Okupljanja za ljudska prava: Sloboda javne riječi u javnom prostoru'', koji sprovodi Institut alternativa u saradnji sa Akcijom za ljudska prava. Projekat je podržala Evropska unija, uz kofinansiranje Ministarstva javne uprave, digitalnog društva i medija.


Plaćanje platnim karticama | Univerzal\nProizvodi od klirita\nSvoju narudžbinu možete platiti koristeći Visa, Visa Electron, Amex, Dina, MasterCard ili Maestro platnom karticom. Kartica mora biti odobrena od strane banke izdavaoca za online (Internet) plaćanje.\nPrilikom online naručivanja, odabirom odgovarajućeg načina plaćanja bićete preusmereni na stranicu banke Intesa koja je zaštićena i sigurna za ovakav način plaćanja. Niti jednog trenutka podaci o Vašoj platnoj kartici nisu dostupni našem sistemu.\nNa ovoj stranici je potrebno da unesete sledeće podatke:\nCVC2/CVV2 kod, koje možete pročitati sa Vaše kartice.\n*Unos i provera podataka isključivo se obavljaju između korisnika kartice i banke Intesa, a Internet trgovac nema uvid u podatke koji se razmenjuju.\nSva plaćanja biće izvršena u lokalnoj valuti Republike Srbije – dinar (RSD).\nZa informativni prikaz cena u drugim valutama koristi se srednji kurs Narodne Banke Srbije. Iznos za koji će biti zadužena Vaša platna kartica biće izražen u Vašoj lokalnoj valuti kroz konverziju u istu po kursu koji koriste kartičarske organizacije, a koji nama u trenutku transakcije ne može biti poznat. Kao rezultat ove konverzije postoji mogućnost neznatne razlike od originalne cene navedene na našem sajtu. Hvala Vam na razumevanju.\nKupac koji koristi uslugu online plaćanja karticama preko Univerzal d.o.o. Novi Sad Internet prodavnice mora ispunjavati sledeće uslove:\nIsporuka robe je moguća samo na teritoriji Republike Srbije, na adresi navedenoj u porudžbini.\nSamo vlasnik platne kartice može izvršiti plaćanje.\nŽelimo Vam uspešnu kupovinu.


Bogdan Obradović: Bolji smo deset puta! - SPORTSKI ŽURNAL\nZa Bogdana Obradovića, šampionskog selektora Srbije u Dejvis kupu, nema nikakve dileme ko će pobediti u polufinalu\n- Ja Srbiju ne vidim u finalu, nego kako osvaja Dejvis kup. To ja osećam kao kreator reprezentacije koja je osvojila Salataru, ali i kao kreator najboljeg igrača Novaka Đokovića. Znam šta sam ih naučio i koliko je njihova međusobna povezanost. Svi su oni neverovatno povezani i tu se rezultati ne gledaju. Ogromno je poverenje i izuzetno jaka atmosfera u reprezentciji koja odašilje energiju. Na svakoj fotografiji, na svakom treningu, vidi se da je to ono što treba da bude.\nŠta mislite o hrvatskom timu?\n- Čilić ništa nije uradio cele godine, to više nije on nego neki teniser koji se zove kao on. Ova druga dvojica koji igraju singl su smešni, iza 200. su mesta. Naši su deset puta jači od Hrvatske.\nBorna Gojo je u Torinu savladao dvojicu solidnih igrača, od kojih je Italijan Sonego bolje rangiran od svih naših tenisera osim Đokovića?\n- Ne priznajem to jer je format od dva seta jer su svi igrači umorni. On je veoma motivisan ali ne shvata da dolazi u zonu gde igraju lavovi i tigrovi. Gojo je u prethodnim mečevima pobedio hijene a sada će igrati sa bengalskim tigrovima. Polufinale je a to je već ozbiljna priča. Ne mogu oni to da ponove niti protiv srpske reprezentacije mogu da odigraju tako kao ranije. Da se ne zanose.\nGde vidite ključ pobede?\n- Novakovo samopouzdanje je ogromno, on je osetio esenciju svog opstanka na vrhu. Dejvis kup daje snagu Novaku da ostane tu gde jeste. Te pobede u reprezentaciji ti daju veću snagu nego bilo šta na turnirima. Esencija tenisa je Dejvis kup, to je najvažnije ekipno takmičenje. Na vrhu piramide je Dejvis kup jer daje igraču suštinu, zašto se bavi tenisom. Novak je 2011. postao broj 1 zbog Dejvis kupa. A ako želi da ostane još pet godina broj 1, želi da ga osvoji i sada. To i ostali igrači osećaju i žele jer se sećaju kako su i Tipsarević i Troicki napravili mnogo bolje karijere posle trijumfa u Areni pre 11 godina.\nKecmanović nije iskoristio mnogo šansi protiv Kukuškina?\n- On je pakleni igrač jer izvlači srž iz kostiju. Znamo kako se Novak u Pioniru namučio protiv Kukuškina. Kada njega pobediš zaslužio si da budeš u prvih 10. To je znak za Kecmanovića da još nije sazreo za vrh. Ali sada je osetio taj miris baruta, izvući će dobre zaključke i posle ovog meča će još bolje zaigrati u indvidualnoj karijeri.\nDubl je doneo odlučujući poen?\n- Novak ne igra u dublu, treba mu ritam, morao da ima pretpremijeru da bi igrao premijeru. Proba je bio meč s Nemcima, sada su on i Ćaćić su dobili najažniji meč ušli u ritam.\nsns · 03 decembar, 2021 10:30\ndunderko · 03 decembar, 2021 10:47\nTroicki selekto , pa ceo svet nam se smeje i vidi sta radimo. Novak je jedini koji gura ovu reprezentaciju i naravno vuce Troickog.\nJoco · 03 decembar, 2021 10:50\nDa baš tako ali...... Ali kad god pomislimo da smo najbolji uvek se opečemo.I nemislim tu samo na tenis.\nЧе · 03 decembar, 2021 18:14\nACM · 03 decembar, 2021 22:19\nŠta sad kažeš? Na terenu se priča, a ne negde drugde. Zato smo ovako i prošli, bolje i ne zaslužujemo.\nVELIKA IGRA · 04 decembar, 2021 01:57\nRealno samo Novak a ostali su ispod svih kriterijuma.Ako covjek slusa Obradovica ,pa on je izjavio da je neki medjedovic bolji igrac od Novaka u svom uzrastu a ima 18 g.Nas kompletan tenis ne vrijedi nista ni muski ni zenski ali nadajmo se kakva smo drcna nacija da ce neko da iskoci.Hvala Novaku.Toliko\nRoko · 04 decembar, 2021 09:56


Gde je najčistija voda za kupanje ovog leta? | Energetski portal Srbije\nGde je najčistija voda za kupanje ovog leta?\n09.06. 2020 Turizam\nKvalitet vode za kupanje u Evropi i dalje je visok, a u pet država: Kipru, Austriji, Malti, Grčkoj i Hrvatskoj – najmanje 95 odsto voda za kupanje je izvrsnog kvaliteta, rezultati su istraživanja Evropske agencije za životnu sredinu (EEA), koji su objavljeni 8. juna.\nAgencija je testirala vodu za kupanje na oko 22.300 morskih, rečnih i jezerskih plaža u 27 zemalja Evropske unije, Velikoj Britaniji, Švajcarskoj i Albaniji i čak 84,6 odsto je imalo odličan kvalitet vode.\nPosle skoro tri meseca blokade zbog koronavirusa, evropski građani se nadaju da će maksimalno iskoristiti svoje plaže, jezera i reke dok se EU priprema za ukidanje granične kontrole na svojoj teritoriji do kraja juna.\n„Čista voda za kupanje obično se uzima kao nešto što je dato, ali to je zapravo jedno od evropskih kolektivnih dostignuća“, rekao je Virdžinijus Sinkevičijus, komesar EU za životnu sredinu.\n„To je rezultat napornog rada mnogih ljudi tokom mnogo godina. Ovogodišnji izveštaj još jednom potvrđuje da evropski građani i dalje mogu da uživaju u veoma visokim standardima kvaliteta tokom kupanja u evropskim vodama i moraju se preduzeti sve mere da se nastavi tim putem.“\nOd svih zemalja u kojima je testiran kvalitet vode, Poljska je bila jedina sa manje od 50 odsto vode za kupanje koja je ocenjena kao odlična.\nEEA je saopštila da je kvalitet vode generalno bolji na primorskim lokacijama nego u unutrašnjosti, pri čemu je 87,4 odsto priobalnih kupališta klasifikovano kao odlično, u poređenju sa 79,1 odsto kupališta u unutrašnosti.\n„U mnogim područjima centralne Evrope kupališta u unutrašnjosti nalaze se na relativno malim jezerima i barama, kao i na rekama sa malim tokom, koje su, naročito leti, podložnije kratkotrajnom zagađenju prouzrokovanom jakim kišama“, navodi EEA.\nRamsko jezero – jedno od najlepših u Evropi\nAgencija je navela i da je primećeno smanjenje ukupnog broja mesta na kojima loš kvalitet vode može da izazove bolest.\nSamo 1,3 odsto svih lokacija u EU prošle je godine imalo lošu ocenu, u poređenju sa 2 odsto u 2013.\nU šest evropskih zemalja – Albaniji, Estoniji, Mađarskoj, Irskoj, Holandiji i Slovačkoj – 3 odsto ili više voda za kupanje je lošeg kvaliteta.\nPrema evropskoj direktivi o vodama za kupanje, kupanje mora biti trajno zabranjeno ili sa jasnim upozorenjem na lokacijama koje su ocenjene lošim najmanje pet godina.\n„U 2019. godini to je bilo slučaj sa 55 voda: 36 u Italiji, osam u Španiji, četiri u Velikoj Britaniji, dve u Francuskoj i po jedna u Češkoj, Danskoj, Irskoj, Holandiji i Švedskoj„, saopštila je EEA.


Tihi hroničar istorije grada - VOM\nNaslovnaRelax kutakTihi hroničar istorije grada\nTihi hroničar istorije grada\nsubota, 30. juna 2018 : 23:52\nSlobodan Stojković iz Vranja je penzionisani policijski službenik. Svoje penzionerske dane provodi na malo neuobičajen način, jer je svoj hobi i ljubav prema fotografiji pretvorio u svojevrsnu online hroniku koja istovremeno svedoči o istoriji grada i beleži njegovu današnjicu. Ljubav prema fotografiji datira još 1978. godine, a cela priča sa stranicom „Vranje i okolina“, je započela sasvim slučajno.\nFotografiju sam zavoleo odavno, kad sam bio u prilici da steknem neka znanja o tada još uvek kod nas aktuElnoj crno – beloj fotogRAFIJI. Poznavao sam ceo taj proces od fografisanja, razvijanja filma, izrade fotografije u mračnoj komori fiksatorima, utvrđivačima, radeći u laboratoriji MUP – a – započinje priču Stojković.\nPriznaje da nije očekivao da će njegove fotografije toliko zainteresovati javnost, da će se deliti na mrežama i da će biti objavljivane u medijima i korišćene za turističku promociju grada.\nGrupa je nastala slučujno, odnosno napravio sam je sa cilјem da negde „u oblacima“, sačuvam veći broj fotografija koje imam, a nemam bezbednog prostora za skladištenje. Tada nije bilo ,,i cloud- a“,drop ,,box-ova“, odnosno nisu zaživeli. E, onda je moj bratanac Aleksandar to video i ubacio u grupu sve svoje prijatelјe, tako da sam sam ja počeo sutradan da ubacujem fotografije u grupu koja je već imala 500 članova mojih i njegovih prijatelјa što u startu nije dozvolјavalo puko odlaganje i skladištenje fotografija pa sam promenio ime grupe u ovu koju nosi i sad. Tako je počelo – priseća se Slobodan Stojković.\nNa pitanje zašto sve to radi, i koji mu je krajnji cilj, odgovara sa osmehom na licu i kaže da je teško objasniti jer postoji više razloga.\nOsim što volim svoju državu i grad u kome sam rođen i u kome živim, volim prirodu odnosno okolinu isto koliko i grad. Volim sportove kojima sam se i bavio i to više njih. Volim svoju i druge porodice, njenu celinu. Na sve stvari gledam sa one lepše strane pa i na fotografiju. Moram da priznam da nemam nikakve cilјeve u pogledu očuvanja ili spašavanja nekakve istorije od zaborava, jer ja to radim iz zadovolјstva, ali imam ambiciju da makar podstaknem na rad neke kojima je to profesija – objašnjava ovaj skromni čovek koji vidi samo lepe stvari iza objektiva foto aparata.\nNjegov „osećaj za lepo“, mnogi ne mogu da shvate, jer kako se kaže lepota je u oku posmatrača, a Stojković na svojim fotografijama želi da prenese i sačuva od zaborava upravo tu lepotu.\nNaročito mi je drago kad mi ljudi u privatnim porukama napišu da stvarno preterujem sa nadrealističnim pogledom na sve kroz fotografiju, jer kao sve personifikujem, a u stvari ne shvataju da ja to namerno radim odnosno da ću uvek ispred prazne klupe na šetalištu gde je mnoštvo bačenih lјuski od semenki ja uvek uslikati izlivene nosače od klupe ili drvo pored nje, a ne hrpu lјusaka ili kantu za otpatke – objašnjava Stojković.\nGrupa „Vranje i okolina“, broji skoro 9000 članova, a Slobodan gotovo svakodnevno sa pratiocima deli najlepše prizore, ne samo iz Vranja već iz celog Pčinjskog okruga.\nNapomena: Fotografije korišćene u tekstu deo su bogate privatne arhive Slobodana Stojkovića\nPrethodni tekstOvacije za „Tri sestre“ u Rusiji\nSledeći tekstKako se adekvatno zaštititi od sunca


Kurti: Uspostavljen reciprocitet na tablice sa Srbijom – Sandzaklive.rs\n2 290 2 minuta čitanja\nPremijer Kosova Albin Kurti je na Facebooku napisao da će prema dogovoru na tablicama Republike Kosovo u Srbiji biti prekriveni državni simboli, a tako će biti i sa simbolima države Srbije na njihovim vozilima na teritoriji Kosova\nPremijer Kosova Albin Kurti izjavio je povodom dogovora postignutog u Briselu da je uspostavljen reciprocitet na tablice sa Srbijom, prenosi Anadolu Agency (AA).\nIstakao je da će kosovska granična policija u buduće primenjivati reciprocitet na tablice, dok će KFOR boraviti tamo oko dve nedelje kako bi sve bilo sigurno.\n“Predsednik Srbije je prošle nedelje postavio četiri uslova za sastanak naših predstavnika u Briselu. Naravno da nisu ispunjeni i juče su obavljeni razgovori u Briselu. Sada počinje era kada Srbija počinje da se privikava na reciprocitet”, poručio je Kurti.\nSpecijalni posrednik EU-a za dijalog Miroslav Lajčak potvrdio je da su Kosovo i Srbija postigli dogovor o deeskalaciji situacije na severu Kosova gde su od 20. septembra lokalni Srbi držali blokirane puteve ka graničnim prelazima Jarinju i Brnjaku zbog odluke Vlade Kosova o uvođenju reciprociteta na registarske tablice iz Srbije.\nU ponedeljak, 4. oktobra, počeće primena “Stiker režima” koji je dogovoren u okviru dijaloga posredstvom EU-a, kao trenutna mera dok se ne dogovori trajno rešenje. Takođe je dogovoreno da se formira Radna grupa koju će činiti predstavnici Prištine, Beograda i EU-a, “koja će raditi na pronalaženju trajnog rešenja za registarske tablice i koje će biti zasnovano na evropskim standardima. Prvi sastanak Radne grupe će biti održan 21. oktobra u Briselu”.\nRadna grupa će za šest meseci od prvog sastanka predstavi trajno rešenje na sastanku sa najvišem političkom nivou u Briselu, između Kosova i Srbije.\nPitanje tablica je podiglo tenzije između Kosova i Srbije. Srbija je tokom vikenda izvela i vojne manevre u blizini granice sa Kosovom, a i vojni avioni su preletali graničnu zonu. Međunarodna zajednica je pozvala na spuštanje tenzija i postizanje dogovora.\nKao sto sam napisao pre nekih dana, Reciprocitet ce ostati i bice sprovedeno.\nKada je Srbiji bilo jasno da ce Kosovo nece se odrekniti reciprocnosti sa Srbijom, Srbija je onda imala dve opcije : 1 da sama skloni one blokade na magistralnim putevima, ili, 2 To ce uraditi Kosovska vlada, a nase organe imaju kapacitete za to.\nOvim dogadjajima je vidjeno pravo lice Srbije i Vucica, pretnjama, vojnim pozoristvom, i praznim ultimatumima. Za ovu predstavu Srbija ima da snosi posledice, i to cemo videti u narednim tjednama ili mesecima. Amerikanci mu nece lako oprostiti vucicevu pozoriste sa ruskim ambasadorom i ruskim vojnim atashea na granicu pored Kosova. Ja ne iskljucujem da Nato ponovo reaktivira clan kome Srbiji zabranjivaju njenim vazdusnim snagama da lete u blizini granici Kosova na distancu od 25 km, i teskim vojnim vozilima na distancu od 5 km. Clan koji je bio ukinut 2018, a Srbija tri godine kasnije je zloupotrebio ovo ukidanje. To je bilo i pretnja od jednog m9cnog ambasadora kvinte, na sastanku sa Vucicem, pre dva – tri dana. Nakon toga Vucic imao i mentalno i zdrastveno probleme, i otkazivao i predvidjeni sastanke sa Kineskim i Ruskim ambasadorima, zdrastvene poteskoce najverovatno vezane zbog velikog stresa, nervoze, soka, i corsokaku i zamku gde je pao. Zamka stvorena od Ruske huskanje, da bi merili puls amerikancima, gde onda posle severa Kosova, isti scenario bi bilo na BH i onda CG, uz obrazlozenje odbrana srpskog narode, naravno sada je jasno da ova Ruska igranje je na ledja Srbije. I takodje je jasno da Srbija je lak plen Ruskim imperialnim igranja na destabilizaciju zapadnog balkana.\nZasto je Srbija pala u ovu klopku? To je zato sto se Vucic osećao poniženim, izgubio je razum i otet svojim primitivnim i nacionalističkim instinktikama, koji su Rusi naravno dobro iskoristili i dali vetar u ledja, pa on juris napred kao muva na govno. Ovo je dokaz da Srbija nema ozbiljne i razumne politicara, niti srbijanska drustvo presla katarsis od devedesetih. Vucic u sustini je veliki kukavica, zato je on arogantan prema slabima a veoama konstruktivan prema jacima. Zbog njegovog kukaviclugu on ima potrebe da se ubedi da je on nepokorivi veliki Vodza.\nNa kraju, to ce sada ubrzati gradnje i razvijanje vojne kapacitete kosovskoj vojsci, jedna mlada vojska koja nema vise od 3-4 godina od kad je formirana, da se dostigno dovoljne kapacitete za svaki vojni izazov od strane Srbije, i sposobnosti vojske Kosova za adekvatni odgovor na to. To ce biti i jedino garancija za mir i stabilitet, u odnosima Kosovo i Srbije. Jaka i sposobna Kosovske Vojske, je i jedino sresdstvo i odgovor za odgovorno ponasanje Srbije, na odnosu na Kosovo.\nTako ce i biti, prema tome idemo, i naravno onda bice i mira, i normalizacije, i saradnja i dobrosusedsko odnose.\nБраво шоку Дардан “…pa on juris napred kao muva na govnо” (Вучић на Шиптаре)!


TESTIRANJE STRPLJENJA EU?! Vučić odbio zahtjev da nastavi pregovore s Kosovom u Briselu - GlobalCir\nPredsjednik Srbije Aleksandar Vučić neće prihvatiti ponudu zapadnih sila da pristane na nastavak dijaloga u Briselu čak i ako Priština ne povuče odluku o povećanju carina za robu iz centralne Srbije, a da Srbiji zauzvrat u decembru budu otvorena tri pregovaračka poglavlja, saznaju “Večernje novosti”.\nPrema saznanjima lista, Vučić nije ni razmatrao ovaj prijedlog niti će ga prihvatiti, a u Beogradu takvu ponudu smatraju apsurdnom, jer je uvođenjem takse na proizvode iz centralne Srbije Priština pogazila CEFTA sporazum u koji su ugrađeni neki od temeljnih principa EU.\nList navodi da je najnovija “šargarepa” ponuđena Beogradu jer je cilj aktuelne evropske administracije da se do rješenja za pitanje Kosova dođe do isteka njihovog mandata, za šta ostaje sve manje vremena.\n“Novosti” podsjećaju da je i sama EU Federika Mogerini (Federica Mogherini), koja je posrednik u dijalogu Beograda i Prištine, rekla da bi voljela da se dijalog završi do maja 2019. godine, kada će se održati izbori za Evropski parlament.\nSrbija je odavno spremna otvoriti tri nova poglavlja u pristupnim pregovorima s EU, ali iz političkih razloga pojedine članice EU to stopiraju. Na čekanju su poglavlja devet – finansijske usluge, 17 – ekonomske i monetarne odredbe i 18 – statistika.\nU međuvremenu su pripremljena i poglavlja dva – slobodno kretanje radnika, četiri – slobodno kretanje kapitala, 14 – transportna politika i 21 transevropske mreže.


Prvi razgovor Trampa i Putina: "Rusko-američki odnosi izuzetno nezadovoljavajući" - Vijesti.me\nZALOŽILI SE ZA VRAĆANJE NA PUT KONSTRUKTIVNE SARADNJE\nRuski lider izrazio je spremnost za partnerske odnose sa novom administracijom Bijele kuće "na principima ravnopravnosti, uzajamnog poštovanja i nemješanja u unutrašnje stvari" Edit\nDonald Tramp Vladimir Putin (Foto: Twitter)\nTanjug 14. novembar 2016, 21:53 ažurirano 8. februar 2019, 03:12\nRuski predsjednik Vladimir Putin razgovarao je večeras telefonom sa novoizabranim predsjednikom SAD Donaldom Trampom, prvi put poslije njegove pobjede u trci za Bijelu kuću, i prenio mu spremnost za partnerski dijalog, saopštio je Kremlj.\nPutin je još jednom je čestitao republikancu pobjedu na izborima i poželio mu uspjeh u sprovođenju predizbornog programa.\nU saopštenju pres-službe ruskog predsjednika, navodi se da su se Putin i Tramp složili da se rusko-americki odnosi nalaze u "izuzetno nezadovoljavajućem stanju" i založili su se za aktivne zajedničke napore u pravcu njihove normalizacije i vraćanja na put konstruktivne saradnje u širokom spektru pitanja.\nKako se dodaje, u razgovoru je konstatovano da se sljedeće godine obilježava 210 godina od uspostavljanja diplomatskih odnosa Rusije i SAD, što bi trebalo da navede dve strane da se vrate pragmatičnoj, obostrano korisnoj saradnji u interesu obje zemlje, kao i stabilnosti i bezbjednosti u svijetu.\nPutin i Tramp su se dogovorili da nastave telefonske kontakte sa mogućnošću ličnog susreta, prenio je TAS S.\nTrampov tim izdao je slično saopštenje u kojem kaže da su dvojica lidera razgovarala "o nizu pitanja, uključujući prijetnje i izazove sa kojima se suočavaju SAD i Rusija, kao i o ekonomskim pitanjima i američko-ruskim odnosima".\nTramp je Putinu rekao i da se raduje "snažnim i trajnim odnosima sa Rusijom i narodom Rusije", prenosi AP.


Čehoslovačka | Pas za vas\nPas iz Istočnog bloka koji se preselio na Zapad.Ova Češka, po mestu nastanku, vrsta pasa je mešanac Škotskog i Silihem terijera. Cilj ukrštanja ovih pasa je bio stvaranja psa koji će moći da lovi štetočine a da se ne zaglavi u njihovim jazbimana. Češki terijer (Cesky Terrier) stvoren je 1948. godine u tadašnjoj Čehoslovačkoj.Njegova nežna ličnost, umerena potreba za fizičkim aktivnostima i mala veličina, čine ga sjajnim psom pratiocem. Za razliku od većine terijera, Češki terijer ima prednost zato što ima meku dlaku koja može biti trimovana sa makazama, a ne ručnim stripingom (čupanje mrtve dlake rukom).Nežan i odan, on je dovoljno aktivan da može da učestvuje u sportovima za pse…


Balkanske godišnjice: Zumiranje osvete - Nedeljnik\nBalkanske godišnjice: Zumiranje osvete\nNagledali smo se silnih godišnjica. Utisak je da se rat završio prošle godine. Bilo koji od poslednjih balkanskih. Nakon svih godišnjica, izvinjenja, pravih i usiljenih, koja su se rasplinjavala u neosvećenoj krvi, sve se umesto u zajedničkom "muzeju srama" završava u stihovima sarajevskog pesnika Nenada Veličkovića: "Svako svoje generale / rokaj civile / moli se bogu". Možda danas zaista treba razumeti Tita i komuniste i ono što su nacionalisti olako zvali "guranje kostiju pod tepih". Ili malo blaže - zataškavanje istorije\nGodinu dana nakon kamenovanja Vučića u Srebrenici i potonje partije šaha s Bakirom Izetbegovićem po onoj sparini na Kalemegdanu, srpsko-bošnjački odnosi vratili su se na tačku pre Vučićeve posete Srebrenici. Šteta. Predstojeća godišnjica "Oluje" neće imati šta da pokvari sem susreta na onom mostu Vučića i Kolinde koji kao da je režirao Puriša Đorđević. I to će biti šteta, ali ne tolika kao u slučaju srpsko-bošnjačkih odnosa u kojima je Vučić bio iskreniji nego u mnogim drugim stvarima i procesima. Vučić ume da kaže "žute ustaše", ali retko "žute balije". Kad spaja regionalnu i unutrašnju političku scenu.\nNagledali smo se silnih godišnjica. Utisak je da se rat završio prošle godine. Bilo koji od poslednjih balkanskih. Nakon svih godišnjica, izvinjenja, pravih i usiljenih, koja su se rasplinjavala u neosvećenoj krvi, sve se umesto u zajedničkom "muzeju srama" završava u stihovima sarajevskog pesnika Nenada Veličkovića: "Svako svoje generale / rokaj civile / moli se bogu".\nMožda danas zaista treba razumeti Tita i komuniste i ono što su nacionalisti olako zvali "guranje kostiju pod tepih". Ili malo blaže - zataškavanje istorije.\nDobro, u istorijskim čitankama nije bilo pored nemačke poternice za Titom i one za Dražom, ustaše nisu spasavale američke pilote kao četnici koji nisu bili - kao ustaše - na Staljingradu, ali ni danas kad su četnici rehabilitovani u Srbiji, da li ćete poverovati da četnici nisu klali (pa i neke Srbe), a kako su nas, inače, učili komunisti. Možda se nije govorilo dovoljno o ustaškim zločinima, i možda su se četnici i ustaše nekad preterano nivelisali kao "domaći izdajnici", ali zar se u suštini i pod komunistima nije ipak u načelu znalo ko su ustaše, šta su radile i šta je Jasenovac?\nDobro, ja kao klinac sam morao da učim "Fočanske propise" i "zasedanje u Stolicama", nemačke ofanzive protiv partizana, a nisam "četnički AVNOJ" u selu Ba, niti sam išta iz zvaničnih školskih knjiga znao o napadu četnika Dragutina Keserovića na Kruševac, o okršajima ustaša Jure Francetića i četnika Jezdimira Dangića u istočnoj Bosni. Ali u suštini glavne stvari su se znale - ko je generalno šta bio, kako je kalkulisao, i ko je šta radio. I u smislu ko je pobedio. I da je taj pripadao širokoj globalnoj antifašističkoj koaliciji.\nČak ni komunistička istoriografija nije osporavala četnicima zajedničku borbu s partizanima protiv okupatora do jeseni 1941. Možda stratišta nisu (i nisu sva) dovoljno bila obeležena, ali društvo i država su morali ići i napred - a ne samo tražiti neumirenu krv u godišnjicama i obljetnicama. Neka se crta morala podvući, makar i ideološkom prinudom (evropska agenda za to nema snage), pa se moralo "malo gurati i pod tepih".\nEvo, danas ne guramo kosti pod tepih, pa je l' ima neke katarze? Nekih pomaka? Tačnije, nema ko da gura, jer nema Tita i komunista. Ali tuđe (kosti) svakako guramo. Pričalo se u vreme "buđenja naroda" i epiloga tog buđenja u košmaru, da je do nove klanice i došlo jer se nije, tobože, govorila istina. Šta, sad kad se kao govori istina, sutra neće doći do nove klanice?\nPa zar, gle apsurda, i danas svi neće nivelaciju, kao što su radili komunisti nekada: Srebrenicu za Kravice, Jasenovac za Blajburg. Goli otok za sve. Komunističko "guranje pod tepih" bar je omogućilo nekoliko decenija civilizacijskog razvoja društva i države. Suština demokratije bila je valjda i u tome da se izvade kosti ispod tepiha, a da se ne ponovi klanica. U tome se nije uspelo. Demokratija je poslužila samo kao instrument za "nacionalne ciljeve".\nJedina stvar koja je u Srbiji temeljno urađena od početka tranzicije do danas - to je rehabilitacija četničkog pokreta i njegovog komandanta Draže Mihailovića. Zamislite da smo tako pasionirano uradili privatizaciju, da smo reformisali pravosuđe ili da smo bar utvrdili neki princip - da se na Kosovu generalno ne pozivamo na istorijsko pravo, a u Hrvatskoj na etničko. Srpsko pitanje je moglo biti samo demokratsko. Zato nam je ovako, kao što nismo ni čuli reči bivšeg češkog predsednika Vaclava Klausa, koje su posle pretvorene u aksiom tranzicije - da nema uspešne privatizacije bez razvoja infrastrukture.\nIli, kako da hrvatski, bošnjački, ili albanski nacionalisti shvate da su i avnojevske granice bez avnojevskih principa (konstitutivnosti naroda, pre svega), takođe vid "guranja pod tepih".\nŠef turske diplomatije Mevlut Čavušoglu rekao je u Sarajevu, i isprovocirao Dačića, da će Turska "štititi Bošnjake u BiH" i da "nikada više neće dozvoliti da se nad njima sprovode zločini poput onog u Srebrenici 1995". Isto što bi, samo drugim povodom, Srbi voleli da čuju od Lavrova\nPrincipi su teški. Zato ih teško kauzalno razumemo: da je, recimo, Nikola Pašić preminuo od posledica ranjavanja u hrvatskom Saboru, kao Stjepan Radić, da li bi danas bio svetac? Ne bi?\nBošnjaci su, gle apsurda, upravo nakon poslednjeg rata postali i oni "ostaci zaklanog naroda", sa svojim nekropolama, a srpske elite smanjuju broj pobijenih u Srebrenici kao hrvatske u Jasenovcu. Samo "proporcionalno". Opet, svima u izlivima morbidne hipokrizije kao da je žao što njihovih nije više pobijeno u Jasenovcu, Srebrenici, Vukovaru..., da bi i osveta moga biti "pravednija". Zamislite Hrvatsku danas bez diskursa "Domovinskog rata"? Osećate li prazninu koju ne bi bilo lako ispuniti sadržajem?\nPošto su ratovi za razbijanje Jugoslavije bili, kako je ocenio Milovan Đilas, repriza rata 1941-1945, samo bez partizana, otuda danas nema ni opasnosti za "guranje pod tepih". Živimo u zamrznutom konfliktu svesni da će mogući slom aktuelne evropske bezbednosne konstelacije značiti i novu etapu onoga što je istoričar i akademik Andrej Mitrović zvao "rat koji kruži" - kao ružna, ciklična beskonačnost.\nU vreme komunizma postojale su istorijske distance. Na primer, između Prvog i Drugog svetskog rata. Između Kadinjače i Kajmakčalana. Postojao je kontinuitet oslobodilačke tradicije, ali ne i zgušnjavanje u revanšizmu. Danas se na prostorima bivše Jugoslavije istorija koncentrisala (sažela) u jednu tačku - nalik crnoj rupi koja usisava materiju. Ili nalik ekspres loncu u kome su svi: Gavrilo Princip, Poćorek, Apis, Maček, Pavelić, knez Pavle, Krcun i Hebrang, Aćif-efendija i Horti, Ranković i Tripalo, Francetić i Dangić, Gotovina i Arkan, Bobetko i Mladić, Karadžić i Boban, Tompson i Dodik, Tuđman i Milošević, svi zadarski pitomci: Momčilo Perišić, Agim Čeku i Atif Dudaković... I to je uvek spremno da eksplodira u novom osvetničkom ciklusu jer rat i nije prestao - on se vodi u "kulturi sećanja" i u narativima. Kao i u "janičarskom duhu" gde su Bošnjaci turska pešadija, Srbi ruska avangarda na Balkanu, Hrvati "nemačko cvijeće", a Albanci najveći američki fan klub na svetu.\nKad Vučićev ministar spoljnih poslova Ivica Dačić kaže da bi njegov turski kolega Čavušoglu mogao da klekne i pred Ćele-kulom, to je samo još jedan doprinos zgušnjavanju istorije - kroz temporalne parabole, kako bi se to stručnije reklo. Dačić je zapitao kako bi Turska reagovala kad bi Srbija osudila ubistvo milion Jermena i nazvala ga genocidom. "I zašto Bošnjaci ne osude zločin nad Jermenima i nazovu ga genocidom kao što su to uradile mnoge zemlje u svetu?" Šef turske diplomatije Mevlut Čavušoglu rekao je u Sarajevu, i isprovocirao Dačića, da će Turska "štititi Bošnjake u BiH" i da "nikada više neće dozvoliti da se nad njima sprovode zločini poput onog u Srebrenici 1995". Isto što bi, samo drugim povodom, Srbi voleli da čuju od Lavrova.\nBivši predsednik Hrvatske Stjepan Mesić možda će ponovo na izbore. Tim povodom ponovio je svoje antifašističke stavove, osudio je ustaše, odlazeću hrvatsku vlast ocenio kao revizionističku, Srebrenicu nazvao genocidom, ali i podsetio da je glavna srpska greška bilo insistiranje na promenama granica. Ostaje poražavajuća činjenica da je Srbija i protiv Ante Markovića i protiv Stjepana Mesića imala oba puta Boru Jovića - i kao predlog za premijera SFRJ, i kao glas u Predsedništvu SFRJ.\nMesić nas je ponovo podsetio da Republika Srpska može nestati samo ako bi hrvatska vojska negde (možda baš simbolički oko Brčkog) presekla koridor, podrazumeva se uz podršku muslimanskih snaga i NATO-a. Odnosno, to će se desiti ako RS hoće da se otcepi, kako bi se očuvala teritorijalna celovitost Bosne i Hercegovine. To ne znači da ta opcija nije najizglednija i ako RS neće da se otcepi, jer tamošnji Srbi ipak pristaju na "tehničku" BiH, što realno ne bi trebalo da bude mala stvar ni za zvanično Sarajevo.\nAko bi se hipotetički procesuirali svi zločini u BiH, opet ostaje "na suvom" činjenica da su Bošnjaci i Hrvati na referendumu preglasali Srbe praveći sprdnju od principa građanske države - jedan čovek jedan glas. Pa zamislite da su Albanci pristali na "tehničku Srbiju", odnosno pristali na Koštuničinu "više od autonomije - manje od nezavisnosti"? Tu su paralele između Kosova i Bosne ipak utemeljene i principijelne, za razliku od "postdejtonskih" - bilo Dodikovih, bilo sarajevsko-mesićevskih.\nProfiltrirajmo ga malo, da ne zbunjuje, od komunističke ideologije i naivnog jugoslovenstva, i podsetimo se čuvenog Titovog "splitskog govora" (7. maj 1962):\n"Te političke slabosti i nepravilnosti rezultat su kulturnog razvoja u našoj zemlji... Ljudi se vraćaju u svoju istoriju natrag, počinju po njoj da čeprkaju i zaboravljaju na budući razvoj... Čovjeka prosto uhvati muka kad vidi omladinu kako se taj šovinizam počeo da usađuje i kod naših omladinaca. Ja mislim da to nije došlo iz oblaka, nego iz kuće, od starijih."\nNešto možda nije tačno? Ili točno?\nBacanje pod tepih nije završeno\nNeverovatno da jedan \_"priznati\_" demokratski novinar,koji piše kolumne o nacionalnoj svesti,kao tema za svakodnevicu,uporedjuje hrvatske ustaše,kao srpske četnike.\_"Pošto moram da skratim,pitam se zašto niko neće da objavi vest da je Titov generalštab bio 85 km. udaljen od Jasenovca,a da ga celo vreme rata nije pokušao da ga oslobodi,iako je znao šta se tamo dešava.Pored toga, poslao je Petra Velebita da pregovara sa Nemcima i da im objasni da im oni nisu glavni neprijatelji,već -ČETNICI.Nemci će da odu,biće izbora,pa se treba obezbediti za posleratan život,a to je pobeda komunizma i osvajanje vlasti u Jugoslaviji u saradnji sa Rusijom i Staljinom.Medjutim,u toj ljutoj borbi za vlast 1948 g. \_"staljinisti\_" su slati na Goli otok,da bi Tito zadržao vlast.Šezdesetih godina uzbunila se Evropa protiv nedemokratskih načina života,pa se to desilo i u Jugoslaviji gde su \_"pobunjeni\_" studenti i polovina univerzitetskih profesora bili za\_"čisti\_" socijalizam.Tito ih je u početku podržao,da bi posle par nedelja počeo da ih hapsi.Tih godina,Tito je video višak radne snage u zemlji,pa se uplašio njihove bune,pa da bi sačuvao vlast,otvorio granice da bi višak radnika zaposlio kod zapadnih gazda.To je bila i inspiracija 1989 g. za rušenje berlinskog zida,gde su gladni i siromašni jurili u zapadnu slobodu i demokratiju.Danas,pak,istorija se ponavlja,pa nismo bacili PRAŠINU ISPOD TEPIHA,jer nam gospodare radikali i komunisti. Ustaše su bili krvnici i hrvatski zločinci,tako i Srbi mogu da kažu za komuniste,a ne četnike, da su uporedne grupe stanovništva, dva naroda sa različitim dijalektom,imali ratne zločince:ustaše i partizane-komuniste.(Ovaj opdgovor sam sastavio ne po novinarskim načinima dubokim obeležjima dijalektike,nego u vremenu od pola sata.Koliko vam treba za ovakav odgovor g. Panoviću ?


Suptilna zabrana najnovijeg hita "Dno dna" jednog od najvećih kantautora na prostoru bivše SFR Jugoslavije Đorđa Balaševića, sudeći prema objašnjenjima zbog čega je nema na radio-stanicama, iako na društvenim mrežama beleži milionske posete, ide na dušu imaginarnom strahu vlasnika i urednika.\n11. januar 2018. 13:00\nJedino niko ne kaže odakle tolika prpa u zemlji Srbiji, čija vlast, a odskoro i pojedini medijski poslenici, tvrde da cenzure i pritisaka nema, već je sve stvar "glave" i "petlje" odgovornih ljudi u samim medijima. Dok se ne utvrdi šta se to širi Srbijom, orijentir bi mogla da bude afrička izreka do koje sam Đorđe Balašević drži - "pametan čovek se stidi, a glup plaši". On je već pojasnio da "pesma 'Dno dna' nije konkretno upućena sadašnjem premijeru, napisana je pre dve godine", a da je problem što su se "pojedinci prepoznali u ovoj politički angažovanoj numeri".\nIgre sa ovim hitom, koji je vlast iskoristila za sopstveni marketing, nisu prvi Balaševićev susret sa naprednjačkom tehnologijom vladanja. Krajem jula 2015. odlukom novosadskih komunalaca nekoliko decenija stari brestovi, koje je "panonski mornar" ispred kuće zasadio svojoj supruzi, prošli su kao bagrenje, čije je lomljenje u njegovoj čuvenoj pesmi 1986. podiglo tadašnje političke i druge duhove.\nĐorđe Balašević, Novosađanin koji je želeo je da bude fudbaler, stihove je počeo da piše u osnovnoj školi. Gimnaziju je završio vanredno, pošto je zbog matematike, fizike i hemije digao ruke od redovnog školovanja. Studije geografije nikada nije završio, opredelio se za muziku. Vickasti hit "U razdeljak te ljubim" njegove prve grupe "Žetva" sa 180.000 prodatih singlova bio je uspeh jugoslovenskih razmera. Sa članovima grupe Suncokret pravi "Rani mraz", a zbog pesme "Računajte na nas" dobija zvanje "Titovog omladinca". Sa Miloševićevim režimom otvoreno se nije slagao, zbog čega je "skinut" sa državne televizije, na koju su, kako sam u šali kaže, "zaboravili da ga vrate". Poslednjih dana NATO bombardovanja, zbog porodičnih razloga Slovenija mu postaje drugi dom, a mediji navode da je, navodno, uzeo slovenačko državljanstvo. Od politike se držao podalje sve do 2008, kad je na predsedničkim izborima podržao Borisa Tadića i učestvovao u njegovoj predizbornoj kampanji.


Tamburica Fest - Jan Audio\nKatalog binske opreme\nKatalog video opreme\nBeograd Car Show\nPromocija firme Adama - Hotel Hajat\nRed Bull BC One 2014\nVlatko Stefanovski Sava Centar\nZasavica Klett doo\nHills Up Zlatibor\nOtvaranje Capitol Parka Šabac\nTamburica Fest 2014 - Ceca\nSergej Ćetković u SNP-u Novi Sad\nKonstrukcije i bine\nSvetski tamburaški festival, „Tamburica fest “, održava se na Petrovaradinskoj tvrđavi i u Novom Sadu kao trodnevna manifestacija sa jedinstvenom koncepcijom i kulturnom misijom afirmisanja tamburaške muzike i tamburice kao instrumenta, ali i negovanje tradicije, saradnje i prijateljstva umetnika na internacionalnom nivou. Na festivalu svake godine nastupaju orkestri iz zemlje i inostranstva koji se u takmičarskom delu programa odmeravaju za izbor najboljeg dok u revijalnom delu programa gostuju zvezde estrade koje takođe uz pratnju tamburaša predstavljaju svoje hitove.\nUvodni festivalski dan se po pravilu održava u centru Novog Sada na Trgu slobode uz nastupe kulturno – umetničkih društava, folklornih ansambala i tamburaških orkestara kojima prethodi posebna fijakerijada gradskim ulicama. Drugi i treći dan festivala su takmičarski i održavaju se na Petrovaradinskoj tvrđavi, gde pored tamburaški orkestara koji se predstavljaju sa tradicionalnim pesmama ali i autorskim, novim kompozicijama, nastupaju i poznati interpretatori , specijalni gosti “Tamburica festa” predvođeni legendarnim Zvonkom Bogdanom u revijalnom delu programa.\n“Tamburica fest” nastao je 2008. godine, kada je i prva smotra tamburaša sa svih meridijana održana u živopisnom, najtamburaškijem selu na planeti, Deronje, na severu Bačke. Posle četiri godine održavanja u Deronjama, 2012. Godine, festival se “preselio” na Petrovaradinsku tvrđavu iz organizacionih razloga, a 2013. godine je pored internacionalnog takmičenja na Petrovaradinu, održan i tamburaški sabor domaćih bandi u Deronjama.\nZa prethodnih šest godina na našem festivalu nastupilo je više od 1.500 učesnika a načinom na koji smo ih dočekali i ispratili, gostoprimstvom, stekli smo novih 1.500 prijatelja. U umeću majstora pera i žice za to vreme uživalo je više stotina hiljada posetilaca. Takođe, na festivalu je za šest godina nastupilo više od 50 poznatih ličnosti zvezda estrade kao što su Olivera Katarina, Rade Šerbedžija, Zvonko Bogdan, Haris Džinović, Miroslav Ilić, Šaban Šaulić, Jelena Rozga, Merima Njegomir, Željko Joksimović, Dženan Lončarević, Ana Bekuta, Luis, Marinko i Nikola Rokvić, Aca Lukas , Halid Bešlić, Predgrad Cune Gojković, Ognjen Radivojević, Danka Ubiparip, Đorđe Čavić, “O đila”, “Legende”, “Apsolutno romantično”…\nU okviru “Tamburica festa” nastala je i Svetska tamburaška asocijacija, udruženje svih tamburaša sveta sa sedištem u Novom Sadu.\nFestival Uličnih Svirača 2014\n34. Festival slovačke popularne muzike Zlatni Ključ Selenča\nSajt je uradjen u HTML5 and CSS3 sa Responzivnom temom by WEB dizajn CIFRA MEDIA.


Abazović – Zaev: Odnosi Crne Gore i S. Makedonije regionalni primjer koji ostale zemlje ZB treba da slijede | Standard\nAbazović – Zaev: Odnosi Crne Gore i S. Makedonije regionalni primjer koji ostale zemlje ZB treba da slijede\n''Obnovimo porušene i izgradimo nove mostove prijateljstva na Zapadnom Balkanu. Crna Gora i Sjeverna Makedonija regionalni su primjer iskrene i odlične saradnje koji ostali treba da slijede'', saopšteno je nakon bilateralnog susreta potpredsjednika Vlade Crne Gore Dritana Abazovića sa premijerom Sjeverne Makedonije Zoranom Zaevom.\nKako su saopštili iz Kabineta, Abazović je istakao da je punopravno člastvo u Evropskoj uniji strateški cilj Crne Gore i spoljnopolitičko opredjeljenje koje nema alternativu.\n„Želimo zajedno sa RSM i ostatkom Zapadni Balkan biti dio proširene EU, uvjereni da je Crna Gora prva naredna članica EU“, naglasio je Abazović.\nVicepremijer je naveo da je Crna Gora u kontinuitetu posvećena regionalnoj saradnji i ima aktivnu ulogu u izgradnji stabilnijeg i bezbjednijeh regiona, sa željom da svoja dosadašnja iskustva podijeli sa ostalima na Zapadnom Balkanu.\nZaev je istakao da su odnosi Sjeverne Makedonije i Crne Gore primjer ostalim državama u regionu i šire, konstatujući da se odvija uspješna regionalna saradnja.\nOn je naglasio da dvije države treba da pospješe ekonomsku saradnju i da Sjeverna Makedonija želi podijeliti svoja iskustva sa prijateljskim državama u dijelu privlačenja stranih investicija.\n“Abazović i Zaev su konstatovali da dvije države imaju odličnu saradnju na svim nivoima, bez otvorenih pitanja i da se zasnivaju na korespondirajućim ciljevima kao što su članstvo u NATO, reformske aktivnosti, kao i da su okrenuti međusobnoj podršci u realizaciji unutrašnjih prioriteta i evropskoj perspektivi Zapadnog Balkana”, zaključuje se u saopštenju.\nGutereš ugostio Abazovića i Radulovića: Podrška svim aktivnostima UN koje vode sprječavanju negativnih efekata...\nCrna Gora kao ekološka država predstavlja odličan koncept. Radimo na daljem snaženju ekološke svijesti kako bi doprinijeli UN cijeljevima održivog razvoja. Svaka...\nMuratović: Bošnjak pokušala da politički profitira na jednom tragičnom događaju i zloupotrijebila svoju javnu...\nS obzirom na modele funkcionisanja Demokratskog fronta, kako je ocijenio, to ne bi bilo čudno, da Bošnjak, kako je naveo, nije pokušala...\nAbazović razgovarao sa Guterešom: Crna Gora kao ekološka država predstavlja odličan koncept\n“Svaka članica Ujedinjenih nacija neophodna je za zajednički uspjeh očuvanja temeljnih vrijednosti UN. Čast je bila razgovarati sa generalnim sekretarom UN Antoniom...\nDPS Tivat: Izbor novog rukovodstva potvrdio spremnost da se zarad daljeg napretka oslobodimo hipoteka...\nZa novu predsjednicu je izabrana gospođa Dubravka Nikčević, magistar turizma i dugogodišnji dokazani profesionalac na svim poslovima koje je obavljala u svojoj...\nDruštvo 22/10/2021•23:00 0\nSjutra povremeno kiša, do 22 stepena\nU večernjim satima padavine će u većem dijelu države oslabiti, a u planinama na sjeveru moguća je...\nBrkovići i Popović pušteni na slobodu nakon što je...\nOni se terete za zloupotrebu ovlašćenja u privredi i pranje novca. HTP „Boku“ je...\nPolitika 22/10/2021•22:45 0\nGutereš ugostio Abazovića i Radulovića: Podrška svim aktivnostima UN...\nCrna Gora kao ekološka država predstavlja odličan koncept. Radimo na daljem snaženju ekološke svijesti kako bi doprinijeli...\nPolitika 22/10/2021•22:41 0\nMuratović: Bošnjak pokušala da politički profitira na jednom tragičnom...\nS obzirom na modele funkcionisanja Demokratskog fronta, kako je ocijenio, to ne bi bilo čudno, da Bošnjak,...\nSport 22/10/2021•22:35 0\nMedvedev: Dopala mi se Novakova izjava, vakcinacija privatna stvar\nĐoković je rekao da ne zna da li će igrati na Australijan openu u januaru zbog striktnih...\nBrkovići i Popović pušteni na slobodu nakon što je Viši sud ukinuo odluku o...\nEkonomija 22/10/2021•22:15 0\nSpajić: U Goldman Sachsu zainteresovani za program “Evropa sad”\nAbazović razgovarao sa Guterešom: Crna Gora kao ekološka država...\nDPS Tivat: Izbor novog rukovodstva potvrdio spremnost da se...


NISTE ZADOVOLJNI POSLOM? 5 koraka vas deli od VEĆE PLATE | Vesti | Kurir\nNISTE ZADOVOLJNI POSLOM? 5 koraka vas deli od VEĆE PLATE\n14.04.2018. 00:00h 13.04.2018. 15:51h\nMnogi se žale na posao koji rade, ali malo ko se odluči da promeni nešto. Većini je izgovor strah od promene iako su svesni da mogu da učine mnogo za sebe. Ukoliko radite posao koji ne volite ili ste slabo plaćeni, vreme je da presečete i učinite nešto za sebe.\nMnogi ljudi provedu ceo radni vek na poslu koji ne vole ili su na njemu slabo plaćeni. Jedini razlog što ništa nisu menjali je – strah od promene. Ne dozvolite da to bude glavni razlog za odustajanje od odlično plaćene karijere IT profesionalca.\nVaš novi posao ne mora da ima dodirnih tačaka sa bilo čime što ste radili do sada. Važno je šta vi želite da postignete u svojoj karijeri. Kad napravite izbor svoje nove karijere, spremni ste za sticanje novih znanja i veština. Ne propustite jedinstvenu priliku da u 5 koraka dođete do veće plate:\n1. Odaberite IT profesiju koju poslodavci traže\nIndustrija informacionih tehnologija je jedinstvena u svetu jer poslodavci pružaju sjajne uslove za radnike i neprestano imaju potrebu za novim stručnjacima. Po nekim procenama, samo Srbiji je potrebno preko 15.000 stručnjaka, a to je brojka koja neprekidno raste. Zbog velike potrebe za stručnjacima, a manjka kadrova, kompanije nude sjajne uslove za zaposlenje.\nIzuzetno je važno da na početku znate koji program je najbolji izbor za vas. Već duže vreme u samom vrhu popularnosti nalaze se programeri, grafički dizajneri, IT administratori, SEO eksperti i stručnjaci za digitalni marketing. Za svako od ovih zanimanja potrebni su drugačiji talenti, a na vama je da odaberete ono gde će vaši talenti najviše doći do izražaja.\nIT kompanije imaju stalno otvorene konkurse, pre svega, za programere, kojih je uvek manje od potreba svetskog, pa i domaćeg tržišta. Zato je važno da prilikom odabira svoje buduće karijere uzmete u obzir i to koliko je profesija koja vas interesuje tražena na tržištu rada.\n2. Usvojte primenljiva znanja\nKad je grafički dizajn u pitanju, važno je da naučite da pristupate radu na kreativan način, maksimalno koristeći sve prednosti računara i najnovijih programa za dizajn. Usvajajući osnovne principe dizajna i multimedijalne obrade materijala, već nakon 12 meseci školovanja bićete u mogućnosti da kreirate vrhunska grafička rešenja za klijente.\n3. Spojte svoja interesovanja sa novim veštinama\nDa li želite da radite u velikoj kompaniji, malom razvojnom timu ili ste, pre svega, solo igrač? Ovo je samo jedno od pitanja koja treba sebi da postavite kako biste svoja interesovanja najbolje uvezali sa znanjima koja ćete steći na predavanjima.\nDa biste što lakše odabrali novu profesiju, odlučite se za program koji se najbolje slaže sa vašim interesovanjima i talentima. Ukoliko ste, na primer, vizuelni tip i volite crtanje, za vas je svakako grafički dizajn najbolji izbor.\nUkoliko još uvek niste sigurni za koji program da se odlučite, proverite svoje znanje uz odabrane testove kako biste se bolje upoznali sa različitim oblastima. Odlučite se za buduće zaposlenje koje će vam omogućiti da maksimalno unapredite svoje talente. Na ovaj način ćete najbrže napredovati u karijeri.\n4. Steknite međunarodne sertifikate\nDa biste radili odlično plaćen posao, potrebno je da budete konkurentni na tržištu rada. Veliku prednost nose međunarodno priznati sertifikati svetski poznatih kompanija. Oni su dokaz veština koje posedujete, a koje su veoma cenjene u IT industriji.\nPoslodavci su stalno u potrazi za stručnjacima koji poseduju specifična znanja koja su neophodna za uspeh kompanije. Iskoristite sve prednosti koje pružaju Microsoft, Adobe, Cisco i mnogi drugi sertifikati i otvorite sebi vrata svetskih kompanija.\n5. Spremite se za novu karijeru u IT industriji\nNikad nije kasno za sticanje novih veština i unapređivanje karijere. Za potpuni preokret je potrebno 12 meseci školovanja, nakon čega ćete biti spremni za nove poslovne izazove. Posebna pogodnost je to što ne morate lično da prisustvujete predavanjima – do diplome možete doći učenjem na daljinu.\nTo znači da je kvalitetno IT obrazovanje sada dostupno svima koji imaju računar i internet konekciju. Ovu mogućnost su iskoristili građani Sombora, Valjeva, Pančeva i mnogih drugih mesta širom Srbije, nakon čega su uspeli da započnu nove karijere. Budite i vi spremni da nakon sticanja diplome počnete da radite na odlično plaćenoj poziciji, sa mogućnošću daljeg napredovanja.\nNapravite najbolji izbor za sebe\nUkoliko želite da budete uspešni IT ekspert, upišite već danas ITAcademy ili InternetAcademy kako biste usvojili sva znanja i veštine potrebne za najtraženije poslove današnjice. Budite sigurni u sebe i svoje mogućnosti – kreirajte uspešnu IT karijeru koja će vam promeniti život.


Narodni poslanici podneli su devet amandmana, koje Vlada i Odbor nisu prihvatili.\nNa sednici je razmotren i prihvaćen u načelu i Predlog zakona o davanju garancije Republike Srbije u korist Komercijalne banke a.d. Beograd po zaduženju Akcionarskog društva za vazdušni saobraćaj „JAT Airways“, a.d. Beograd. Članovi Odbora razmotrili su i amandmane podnete na ovaj Predlog zakona. Od deset amandmana koje su podneli narodni poslanici, Vlada i Odbor nisu prihvatili nijedan.\nOdbor je na sednici u načelu prihvatio Predlog zakona o davanju garancije Republike Srbije u korist UniCredit Srbija a.d. Beograd za izgradnju Aneksa hangara 2, dovođenje u radnu funkciju održavanja i opravke za već osvojeni tip aviona Boeing 737 NG i opremanje u cilju osvajanja održavanja i opravke aviona tipa Airbus 320 po zaduženju „Jat-Tehnika“d.o.o. Beograd, a zatim je razmotrio i podnete amandmane. Narodni poslanici podneli su 5 amandmana, a Vlada i Odbor nisu prihvatili nijedan amadman.\nNakon što su prihvatili u načelu Predlog zakona o davanju garancije Republike Srbije u korist Hypo Alpe-Adria bank a.d. Beograd i Societe Generale banka Srbija a.d. Beograd za izmirivanje obaveza Građevinske direkcije Srbije d.o.o. Beograd, po osnovu Ugovora o kreditu za izgradnju stambeno-poslovnih objekata na lokaciji kasarne "Stepa Stepanović“ u Beogradu, članovi Odbora razmotrili su podnete amandmane na ovaj Predlog zakona. Od dvadeset podnetih amandmana narodnih poslanika, Vlada i Odbor nisu prihvatili nijedan. Odbor je podneo i jedan svoj amandman, i to na član 6. Predloga zakona.\nNa sednici je razmotren i prihvaćen u načelu i Predlog zakona o davanju garancije Republike Srbije u korist Japan International Cooperation Agency po zaduženju Javnog preduzeća „Elektroprivreda Srbije“, Beograd, a potom su razmotreni podneti amandmani. Vlada i Odbor nisu prihvatili nijedan od šest podnetih amandmana narodnih poslanika.\nOdbor je u načelu prihvatio i Predlog zakona o potvrđivanju Ugovora o garanciji između Republike Srbije i Evropske investicione banke „Grad Beograd most na Savi/A, Grad Beograd most na Savi/B i prilazni putevi“. Razmotreni su i podneti amadmani na ovaj Predlog zakona. Od tri podneta amandmana narodnih poslanika, Vlada i Odbor nisu prihvatili nijedan.\nČlanovi Odbora razmotrili su i prihvatili u načelu Predlog zakona o potvrđivanju Ugovora o garanciji (EPS Projekat za male hidroelektrane) između Republike Srbije i Evropske banke za obnovu i razvoj, a zatim i podnete amandmane. Narodni poslanici podneli su tri amandmana, koje ni Vlada ni Odbor nisu prihvatili.\nNa sednici je razmotren i prihvaćen u načelu Predlog zakona o potvrđivanju Sporazuma o zajmu između Vlade Republike Srbije kao zajmoprimca i Vlade Republike Azerbejdžan kao zajmodavca za finansiranje izgradnje deonice Ljig-Boljkovci, Boljkovci – Takovo i Takovo – Preljina autoputa E – 763 u Republici Srbiji i zatim i amandmani podneti na ovaj Predlog zakona. Od tri podneta amandmana narodnih poslanika, Vlada i Odbor nisu prihvatili nijedan.


Vezni igrač i kreator akcija u reodvima Čelzija Frenk Lampard, propustit će sutrašnji prvi susret Lige Šampiona protiv slovačkog prvaka Žiline, budući da se još oporavlja od operacije hernije.Ešli Kol će takođe odmarati, a umesto njega će zaigrati Juri Žirkov.\nMeđutim na meču protiv Žiline u ekipi Čelzija će biti Džon Teri, uprkos lakšoj povredi rebra koju je zaradio u subotu.\n"Džon će putovati u Žilinu, ali Frenku treba još vremena pre nego što bude spreman za igru. On bi trebao biti spreman za nedjeljnu utakmicu protiv Blekpula. Ešli Kol ostaje kući jer smo ga želeli odmoriti. On je igrao dve utakmice za reprezentaciju, igrao je u subotu protiv Vest Hema i potreban mu je odmor. Nema nikakvih problema s njim, ali bolje je da se odmori." rekao je menadžer Čelzija Karlo Anćeloti.


Vesti online / Vesti / Ex YU / Uhapšeni zbog likvidacije Srba u Sisku\nTri osobe su uhapšene zbog ratnih zločina u Sisku 1991.\nKako prenose hrvatski mediji, pozivajući se na nezvanične izvore u MUP-u, uhapšeni su Ðuro Brodarac, ratni načelnik Sisačko-moslavačke policijske uprave, Vladimir Milanković, ratni komandant specijalne policije u Sisku i još jedno lice.\nIstraga se sprovodi u osječkom Županijskom sudu gde je pre nekog vremena prebačena sa sisačkog suda odlukom tužioca Mladena Bajića.\nBrodarac je od 1993. bio župan Sisačko-moslavačke županije, a u vreme premijera Ive Sanadera, savetnik za razminiranje u vladi.\nUbijeno od 100 do 600 civila\nNa području Siska ubijeno je po procenama od 100 do 600 civila, najčešće srpske nacionalnosti. Neki su ubijani po kućama i dvorištima, neki odvođeni u improvizovane logore u lečilištu Jodno ili naselju omladinskih radnih akcija na mučenje i likvidaciju, pa su neka tela nađena na obalama Save i drugim mestima.


5 vrsta nakita koje naglašavaju preplanuli ten - Get Sparkly│Prvi i jedini blog o nakitu na Balkanu\nSanela Maja Sparkly Sunday, July 12, 2015 "letnji nakit" , "leto 2015" 0 Comments\nPrva asocijacija ne vrele letnje dane jeste preplanuli ten kome prilagođavamo sve ostalo, i odeću i modne dodatke. Kada se govori o bojama tu su bez premca jarke nijanse koje tokom hladnijih meseci ćute u ormarima a onda zablistaju tokom jula i avgusta. Bukvalno. Bio aktuelan ili ne zlatni nakit će svojim toplim sjajem upotpuniti taman ten, dok će bela boja kao kontrast učiniti da vaš ten još više dođe do izražaja. Fleš tetovaže su logičan izbor za aktuelno leto, a tirkiz se nameće kao univerzalan letnji kamenčić.\nSvedoci smo toga da svakog leta na scenu stupa nakit svetlih, jarkih nijansi. Ove boje osim što deluju zabavno, privlače pažnju na svakom koraku i slobodno ih možemo nazvati omiljenim stejtment letnjim momentima. Njihovo povezivanje sa letom nije slučajnosts obzirom da ove boje savršeno odgovaraju preplanulom tenu i dodatno ističu divnu boju kože. Čak šta više uz ovako jake boje nakita vaša koža će na prvi pogled delovati još tamnije.\nFleš tetovaže su možda više trend za aktuelno leto nego 'nakit' koji svakog leta dođe da nam istakne ten ali u ovom momentu ne postoji bolji način da pokažete svoju 'boju sa mora'. Ono što je posebno važno da znate je da tetovažu ne treba nositi na plaži, tokom sunčanja jer će deo kože na kome je zalepljena ostati neosunčan, odnosno svetliji. Zato svoj ukras prilepite kada čitav ten bude na svom mestu i njegova lepota će biti u potpunosti istaknuta.\n✌✨☀✏ #feather #writer #journalist #fashion #summer #gold #flash #tattoo #love #nude #nails #jewelry\nŽuto zlato je savršeno za naglašavanje preplanulog tena zbog proste činjenice da se radi o plemenitom metalu toplog tona. Sjaj i boja zlatnih ogrlica, prstenja i narukvica će izgledati kao odličan dodatak vašoj koži. Osim toga ova tajna veza postaće vam jasna čim na telo prislonite zlatnu ogrlicu koja inače i izgleda sjajno uz topao ton kože.\nNišta ne ističe taman ten kao kontrastna bela boja. Koliko puta ste sami sebi delovali tamnije kada obučete belu haljinu ili u beloj majici? Baš zbog tog efekta odaberite prsten, minđuše ili ogrlicu sa belim detaljima i istog trenutka ćete naglasiti ten na delu tela na kome se taj komad nakita nalazi. Igranje kontrastima nekada može značiti mnogo više nego što to izgleda na prvi pogled.\nNišta nije tako letnje kao tirkizni nakit. Iako je prisutan tokom čitave godine, a neki ga vole bez obzira na sezone tokom letnjih meseci u potpunosti oživi. Ništa ne paše uz taman ten kao boja mora pa jesvaka diskusija o ovoj boji kao nezamenjivom letnjem dodatku suvišna.\n"nakit za leto"\nBy Sanela Maja Sparkly у Sunday, July 12, 2015\nОзнаке: "letnji nakit", "leto 2015", "nakit za leto"


HOW DARE YOU?! Bura oko imena ćerke princa Harija i Megan se ne stišava, BESNI PRINC sada preti da će tužiti novinare, a cela zemlja se pita SAMO JEDNO - Žena.rs\nHOW DARE YOU?! Bura oko imena ćerke princa Harija i Megan se ne stišava, BESNI PRINC sada preti da će tužiti novinare, a cela zemlja se pita SAMO JEDNO\nNovi skandal potresa Britaniju i, naravno, opet je u epicentru buntovni princ Hari! Bura oko imena njegove i Meganine bebe ne prestaje i svi se pitaju samo jedno - Da li su kraljicu pitali ili ne?\nPiše: J.I. 09.06.2021. 17:08\nPrinc Hari, intervju Foto: Profimedia\nPrinc Hari je zapretio Bi-Bi-Siju da će ih tužiti zbog izveštavanja o tome da se on i Megan Markl nisu konsultovali sa Kraljicom oko toga da li da svoju ćerku nazovu Lilibet.\nEnigma Lilibet: Hari i Megan odali počast kraljici izborom imena za ćerku, ali evo šta ono zapravo znači i DA LI SU PRVO PITALI KRALJICU\nOvo se čekalo! Princ Vilijam i Kejt se oglasili povodom rođenja male Lilibet: Ovako su čestitali Hariju i Megan\nIzvor iz Palate je ovog jutra rekao BI-Bi-Sijevom dopisniku Džoniju Dajmondu, ekspertu za pitanja monarhije, da Kraljica "nikada nije pitana" za mišljenje o bebinom imenu, naročito jer je reč o kraljičinom nadimku iz detinjstva.\nMegan Markl i princ Hari Foto:Profimedia\nHari je 90 minuta nakon što je izveštaj izašao uzvratio saopštenjem bliskog prijatelja Omida Skobija u kome se insistira na tome da je Kraljica bila prva osoba koju je Vojvoda od Saseksa pozvao nakon rođenja svoje ćerke. Skobi je takođe naveo da par nikada ne bi nazvao tako svoju ćerku da to Kraljica nije dopustila.\nKejt Midlton i kraljica Elizabeta drugaFoto:Tanjug/AP\nHari je otišao korak dalje pretnjom BI-Bi-Siju da će preduzeti pravne mere protiv medijske korporacije. Obaveštenje o pravnim merama stiglo je uz brižljivo sročeno saopštenje koje je postavilo mnogo više pitanja pre nego što je dalo odgovor na ono krucijalno: da li je kraljica bila konsultovana i da li je dala dozvolu ili je prosto bila samo obaveštena o imenu. U saopštenju se insistira na tome da je Bi-Bi-Sijev izveštaj skroz netačan i napominje se da je "Vojvoda razgovarao s porodicom pre obaveštavanja javnosti i da je njegova baka bila prva osoba iz porodice koju je pozvao". "Tokom tog razgovora on je rekao da se nada da će ćerku nazvati Lilibet u njenu čast. Da se ona nije složila, ne bi joj dali to ime."\nBi- Bi- Si je onda izmenio izveštaj, ali u njemu ipak i dalje stoji da Kraljica nije pitana o imenu bebe. Dajmondov citat izvora iz Bakingemske palate i dalje stoji u tekstu. Uprkos Harijevoj snažnoj osudi Bi-Bi-Sijevog teksta, Bakingemska palata je za "Dejli mejl" odbila da komentariše da li je priča istinita ili ne.\nPodsetimo, princ Hari i Megan Markl su prošlog petka dobili ćerku kojoj su dali ime Lilibet Lili Dajana Mauntbaten-Vindzor. Beba je rođena je u 11:40 u bolnici Santa Barbara u Kaliforniji. I majka i dete su zdravo i dobro, saopšteno je tada.\nPar je rekao da su svom drugom detetu ime Lilibet dali po nadimku kraljevske porodice za kraljicu Elizabetu, bebinu prabaku, čime su joj odali počast. Srednje ime devojčice odabrano je u čast njene pokojne bake - princeze Dajane.\nPrinc Hari Megan Markl Kraljica Elizabeta Lilibet Bi-bi-si


Konferencija o finansiranju malih i srednjih preduzeća (MSP) U Srbiji\nJAVNI DIJALOG O FINANSIRANJU MALIH I SREDNJIH PREDUZEĆA (MSP) U SRBIJI PUTEM DODATNOG VLASNIČKOG KAPITALA\nIako zvanični podaci ukazuju da srpsku ekonomiju čini preko 97 hiljada malih i srednjih kompanija, kao i da je njihovo učešće u ukupnim ekonomskim aktivnostima i zapošljavanju u Srbiji veoma značajno, ove kompanije se i susreću sa značajnim nedostatkom eksternih izvora finansiranja, koji su trenutno primarno strukturirano u formi kredita i drugih sličnih proizvoda komercijalnih banaka, dok su drugi izvori u najvećoj meri još uvek nerazvijeni.\nZa inovativne kompanije u ranoj fazi razvoja bankarski izvori finansiranja su naročito nepristupačni.\nJavna diskusija je bila vrlo uspešna i okupila je preko 95 učesnika, od kojih su čak 33% činili predstavnici malih i srednjih kompanija u Srbiji, zainteresovani za prikupljanje novih informacija i znanja na ovu temu.\nPANEL I – LOKALNA ISKUSTVA\nOvaj panel je posvećen lokalni fondovima rizičnog kapitala (Venture Capital) i lokalnim kompanijama koje su dobile investiranje od njih. Na ovom panelu podelićemo njihova iskustva, očekivanja koja su imali pre transakcije, rezultate koje su zajedno ostvarili, kao i sva druga iskustva u tom procesu uključujući i proces pripreme kompanije za finansiranje.\nŠta je idealna kompanija za investiranje (faza poslovnog razvoja, obim prihoda, profitabilnost)\nInvesticioni proces, kreiranje vrednosti nakon investicije i izlazak investitora\nKoristi iz perspektive kompanije\nGlavni izazovi u zatvaranju transakcije i poslovanju\nNaučene lekcije i poruke za druga MSP\nNa tržištu Srbije evidentno je sve veće angažovanje profesionalnih equity investitora, koji realizuju sve veći broj equity transakcija u ranim fazama razvoja kompanija, sa trenutno posebno izraženim fokusom na IT industriju;\nProfesionalni equity investitori kompanijama donose mnogo više od finansijske podrške, profesionalizacija menadžmenta, unapređenje organizacione strukture, unapređenje sistema finansijskog menadžmenta, podrška u razvijanju postojećih i osvajanju novih tržišta predstavljaju samo neke od dodatih vrednosti profesionalnih equity investitora koje prevazilaze isključivo finansijsku podršku;\nTransparentnost i dobro korporativno upravljanje predstavljaju osnovu uspešne saradnje. Na samom početku saradnje sa profesionalnim equity investitorom važno je jasno definisati sve nadležnosti i aktivnosti, kao i planiranu strategiju njegovog izlaska, popularno nazvanu EXIT strategiju. Primena dobrih praksi korporativnog upravljanja, prilagođenih svakoj pojedinačnoj kompaniji i njenim zahtevima za organizacionom strukturom, predstavljaju ključ rešavanja potencijalnih konflikata u svakodnevnom poslovanju;\nSpremnost menadžmenta i vlasnika za saradnju i unapređenje poslovanja kompanije, jasno definisan proizvod, a u kasnijim fazama razvoja kompanije i stabilan novčani tok, predstavljaju ključne pretpostavke za ulazak profesionalnog equity investitora u kapital kompanije;\nIdentifikovani izazovi u saradnji sa profesionalnim equity investitorom se prvenstveno odnose na zahtev formalnijeg načina poslovanja, pojačane strukture i kontrole menadžmenta što na kratak rok donosi rast pojedinih troškova i pad profitabilnosti ali već na srednji rok doprinosi rastu i stabilnosti poslovanja kompanije.\nPANEL II – REGIONALNA ISKUSTVA\nOva panel diskusija je namenjena razmeni regionalnog iskustva u pogledu podizanja dostupnosti izvora finansiranja MSP. Povećanje pristupa finansiranju za MSP kao ključni faktor uspeha za lokalnu ekonomiju. Predstavljanje alternativnih izvora finansiranja MSP, koji pokrivaju sve faze njihovog razvojnog poslovnog ciklusa i razmatranje ekonomskog uticaja koji je ostvaren u zemljama regiona.\nIntegracija svih relevantnih učesnika kao ključni koncept u razvoju MSP\nProšle, sadašnje i buduće regionalne inicijative u podršci MSP i njihovim izvorima finansiranja\nUspešne regionalne inicijative i njihov efekat na lokalnu ekonomiju\nGlavni izazovi za region\nNaučene lekcije i iskustva iz regiona\nEvgeny Angelov, Bugarska Private Equity and Venture Capital Asocijacija\nKrešimir Kukec, CIO, Inspire Investments, Hrvatska\nBranimir Gajić, Predsednik SPEA, Srpska Private Equity Asocijacija\nMilan Marinković, Grupacija društava za upravljanje investicionim fondovima pri Privrednoj Komori Srbije\nJános Fabricius Ferke, Mađarska Venture Capital Asocijacija\nFormiranje Venture Capital industrije u regionu je suštinski bilo realizovano kroz zajedničko delovanje regionalnih država i međunarodnih finansijskih institucija. Integracija svih relevantnih učesnika dovela je do formiranja jedinstvenog sistema finansiranja privrede, baziranog na tržišnim i transparentnim principima investiranja, kontrole i praćenja učinaka tako plasiranog novca;\nUspeh nije izostao, a ključ uspeha je stvaranje jedinstvenog ekosistema pogodnog za razvoj inovativnih malih i srednjih kompanija, sa dostupnim izvorima finansiranja prilagođenim za svaku fazu poslovnog razvoja tih kompanija;\nRezultati postignuti u Bugarskoj su naročito impresivni, gde je kroz JEREMIE inicijativu angažovano čak 875 miliona EUR za podršku malih i srednjih kompanija kroz različite vidove finansiranja, a što je dovelo do finansiranja čak 9.500 SME kompanija i zapošljavanja čak 25.500 novih visokokvalifikovanih radnika;\nPoreski podsticaji i inicijative jesu važne i identifikovane su kao važan pokazatelj da država podržava razvoj Venture Capital industrije iako te inicijative nisu značajno doprinele razvoju Venture Capital industrije u poreskim sistemima gde su te relevantne poreske stope niže od EU proseka;\nU procesu EU integracija, Srbija vrši modernizaciju zakonske regulative koja se odnosi na industriju investicionih fondova, a koja će obezbediti povoljniju osnovu za podsticanje i razvoj Venture Capital industrije u Srbiji.\nPANEL III – PERSPEKTIVE ZA SRBIJU\nPerspektive za Srbiju\nOvaj panel je posvećen predstavnicima Republičkih institucija i međunarodnih finansijskih institucija koji će predstaviti njihove rezultate, iskustva i planove u pogledu povećanja dostupnosti finansiranja MSP u Srbiji. Poslednji panel će imati za cilj da objedini prethodne panel diskusije i fokusira se na konkretne korake koji će biti realizovani u Srbiji.\nObim trenutne državne inicijative u pogledu promocije razvoja MSP\nStrategije i planovi za budućnost\nGlavne prepreke sa kojima se trenutno susrećemo\nZaključci i poruke investitorima i predstavnicima MSP\nIvan Djoković, Potpredsednik Pokrajinske vlade i pokrajinski sekretar za privredu i turizam\nNenad Paunović, Savetnik za IT i Preduzetništvo, Kabinet predsednika Vlade Republike Srbije\nFabio Serri, Senior Banker, Regional Head for SME Finance and Development Group, EBRD\nMilena Kostadinović, Menadžer, Fond za inovacionu delatnost\nPredstavnici Fonda za inovacionu delatnost istakli su primetan pozitivan trend rasta obima inovacija i generalnog interesovanja za njihove projekte finansiranja, a što predstavlja vrlo pozitivan rezultat i osnovu za planiranje budućih inicijativa i akcionih planova na nivou ove institucije. Istaknuta je vrlo uspešna i aktivna saradnja sa svim relevantnim tržišnim učesnicima, naročito u okviru WBEDIF inicijative, u kojoj je Srbija realizovala svoje učešće upravo putem Fonda za inovacionu delatnost;\nVlada RS prepoznaje važnost inovacije i preduzetništva za rast domaće ekonomije i radi na formiranju što povoljnijeg ekosistema za razvoj domaće SME scene, sa naročitim akcentom na unapređenje procesa edukacije ali i stvaranja povoljnijeg okruženja sa manje administrativnih opterećenja za poslovanje kompanija;\nIstaknuto je da na nivou države uvek postoji prostor za unapređenje na ovom polju ali da je unapređenje neophodno postignuti i na nivou kompanija, njihove spremnosti da se okrenu inovacijama, da podstaknu profesionalizaciju u svom poslovanju i stvore osnovu za novu generaciju preduzetnika, imajući u vidu da je preduzetnička scena u Srbiji tek u ranoj fazi razvoja;\nNa pokrajinskom nivou je takođe prepoznata važnost preduzetništva i inovacija i aktivni su mnogi projekti podrške i finansiranja, međutim primetno je da nisu svi regioni pokrajne podjednako aktivni i da ima značajnih razlika u razvoju, na čemu se isto aktivno radi, jer je privredni razvoj važno održati na novu celokupne regije;\nPrisutnost međunarodnih finansijskih institucija je ocenjeno kao izuzetno važno i u tom pogledu je od naročite važnosti postojanje inicijativa kao što to je WBEDIF tj. formiranje ENIF i ENEF fonda;\nPredstavnici Evropskog Investicionog Fonda su istakli svoju prisutnost na domaćem tržištu, iako Srbiju trenutno vide uglavnom kao deo šireg portfolija zemalja zapadnog Balkana. Podršku lokalnom SME sektoru prvenstveno pružaju kroz različite programe i inicijative bankarskih garancija i tim sredstvima je uspešno podržano preko 1.500 kompanija sa prostorom za povećanje izloženosti prema lokalnim kompanijama u narednom periodu;\nJoš jednom je ukazano da uvođenje profesionalnog investitora podstiče profesionalni razvoj kompanije, da finansijska podrška nije jedina dodata vrednost, kao i da je stvaranje i rad na ekosistemu pogodnom za rast kompanije ključ razvoja, čime su još jednom potvrđeni ključni zaključci sa prve dve panel diskusije.\nUkupan broj posetilaca na panel diskusiji 96 100%\nMSP 30 31%\nKonsultanti 15 16%\nDržavne institucije 14 15%\nInvestitori (predstavnici fondova) 10 10%\nDruge međunarodne institucije i projekti 8 8%\nOstali 7 7%\nDomaće finansijske institucije 5 5%\nMeđunarodne finansijske Institucije 4 4%\nUniverziteti 3 3%\nTokom održavanja panel diskusije, svi prisutni posetioci su popunili kraću anketu kojom su iskazali svoj stav po pitanju dostupnosti alternativnih izvora finansiranja u Srbiji, iskustava u radu sa profesionalnim investitorima, kao i korisnosti tema razmatranih na diskusiji u njihovom svakodnevnom poslovanju.\nIzdvajamo pojedine rezultate:\nDa li smatrate da su MSP u Srbiji u dovoljnoj meri upoznati sa alternativnim izvorima finansiranja?\nNa skali, kako biste ocenili aktuelnost diskutovanih tema? (1 – niska, 5 – visoka)\nDa li ste u toku konferencije stekli neka nova znanja za koja smatrate da će Vam biti korisna za dalje poslovanje?\nPreuzmite rezultate celokupne ankete\nJan je partner u South Central Ventures, regionalnom VC fondu od 40 miliona evra. Uživa u bliskoj saradnji sa regionalnim start-up kompanijama i vrlo je aktivan partner na njihovom putu rasta. Imajući pre svega finansijsku pozadinu, on je takođe proveo značajan deo svoje karijere operativno uključen u rad u kompanijama koje se nalaze u ranim fazama razvoja, čime je imao razumevanje za obe strane investicionog procesa.\nIgor Jović, 25 godina, osnivač i CEO City Expert-a. Radno iskustvo stiče od 15. godine, a preduzetnik postaje sa 18godina.\nIgor poseduje bogato iskustvo u različitim delatnostima kao što su produkcija, avijacija, trening centri (otvorio je prvu privatnu akademiju za osoblje u avijaciji), marketing i razvoj biznisa (od 20. godine do 23. Godine bio je na poziciji direkora razvoja i člana board-a jedne od najvećh regionalnih kompanija u avijaciji i turizmu)\nVizionar i lider koji je 2015. godine okupiopet mladih preduzetnika i započeo revoluciju na tržištu nekretnina osnivajući City Expert i probijajući se na vrh za manje od godinu dana poslovanja.\nNakon godinu dana poslovanja obezbedio je investiciju za dalji razvoj i ekspanziju kompanije.\nPosle školovanja u Sjedinjenim državama, Milan svoje akademsko usavršavanje nastavlja u American College of Greece u Atini. Zatim je vredno gradio svoju profesionalnu karijeru u Coca Cola HBC i nekoliko finansijskih institucija među kojima se izdvajaju Pro Credit Bank i Intesa Leasing na pozicijama vezanim za rizik i kreditnu analizu. Zajedno sa Markom Radojičićem 2012. godine, osniva CUBE Team, gde su od malog tima porasli u vodećeg pružaoca poslovnih informacija u Srbiji.\nDragan Marković, direktor TETRAGON DOO iz Čačka rođen je 21.02.1953. godine. Visoko obrazovanje je stekao na Ekonomskom fakultetu u Beogradu i tečno govori Engleski i Nemački, a služi se Ruskim. Svoje radno iskustvo je sticao u kompanijama PARTIZAN, Čačak, na poslovima Spoljne trgovine i izvoza tekstila, Nemačkoj kompaniji ILLER TEXTIL, Ausburg, kao i na Joint venture poslovima sa Nemačkim partnerom na polju izvoza tekstila. Od osnivanja Tetragona 1992 do danas radi u Tetragonu. Do 2006 je radio paralelno sa drugim poslovima, a od 2007 je direktor Tetragona. Radi zajedno sa suprugom Slobodankom koja je većinski vlasnik firme.\nNakon što je više od 20 godina radio na razvoju softvera, Nebojša je stekao široko iskustvo u različitim tehnologijama, od mobilnih do poslovnih cloud aplikacija. Nebojša je služio kao CTO u 6 tehnoloških start-upova a trenutno je generalni partner u StartLabs-u – fond za investiranje iz San Franciska koji se fokusirao na ulaganja u start-upe iz jugoistočne Evrope. Nebojša je veoma posvećen softveru, preduzetništvu i start-upima sa snažnim razumevanjem početnih potreba za pokretanjem poslovanja. Nebojša se prepoznaje kao kreativan i dinamičan mentor sa dokazanom stručnom ekspertizom pomažući osnivačima da pretvore svoju ideju u kompanije sa očekivanim velikim rastom.\nEvgenij Angelov je predsednik Bugarske Private Equity i Venture Capital asocijacije. Trenutno je investitor i aktivno radi sa regionalnim fondovima kapitala, investirajući u rastuće kompanije.\nPrethodno, Evgenij je bio ekonomski savetnik predsednika Bugarske i zamenik ministra ekonomije. Njegov fokus u javnom sektoru je bio na formulaciji i implementaciji ekonomske, investicione i inovacione politike. Vršio je nadzor nad preko 50 državnih kompanija i bio odgovoran za operativni program „Konkurentnost“ vredan 1,2 milijarde evra. Obavljao je funkcije predsednika upravnog odbora bugarskog energetskog holdinga i nacionalne elektroprivrede. Istovremeno, bio je direktor investicionog odbora JEREMIE Bugarska, 350 miliona evra vrednog fonda fondova, koji obezbeđuje kapital i finansiranje duga start-up i malim i srednjim preduzećima. Bio je takođe inicijator i član upravnog odbora Sofia Tech Parka.Pre uloga u javnom sektoru, Evgenij je bio direktor Trigranit Development Corporation, vodeće kompanije za razvoj nekretnina u centralnoj i istočnoj Evropi.\nPre toga je obavljao razne pozicije u Evropskoj banci za obnovu i razvoj u Londonu, gde je strukturirao, pregovarao i izvršio transakcije duga i kapitala u industrijama finansijskih usluga, farmaceutskoj, cementnoj, nekretninskoj i hemijskoj, u deset zemalja Centralne i Istočne Evrope.\nEvgenij poseduje MBA diplomu sa Harvard Business School.\nInspire Investments, Hrvatska\nBranimir Gajić se u decembru 2015-te godine pridružio SEAF-u, globalnoj grupaciji za upravljanje investicijama (>$700 miliona) sa sedištem u Vašingtonu, koja je do decembra 2014. godine realizovala oko 400 kapitalnih investicija u 35 zemalja širom svijeta. Trenutno je angažovan na poziciji direktora za investicije SEAF Opportuniti Serbia Fond, privatnog fonda fokusiranog na srpsko tržište. Pre angažmana u SEAF-u, bio je angažovan na poziciji glavnog finansijskog direktora u West Group Holding kompanijama (SRB), lideru na tržištu u distribuciji i servisiranju Iveco, GM (Opel i Chevrolet) i poslovnih linija kao što su Piaggio Road Vehicles, Valvoline, Robert Bosch Mašine i Loriblu. Takođe je imao i rukovodeću poziciju u kompaniji Deloitte (tržište SRB i CG) gde je bio angažovan kao savetnik. Pored toga, obavljao je poslove konsultanta za renomirani investicioni fond sa sedištem u Velikoj Britaniji Ashmore Asset Management Limited, gde je pružao konsultantske usluge u vezi sa aktivnostima spajanja i akvizicije. Takođe, radio je kao finansijski konsultant za Prudential Financial (SAD) i bio je predsednik nadzornog odbora i finansijski savjetnik u BIP-u (SRB), najvećoj srpskoj pivarskoj kompaniji. U više navrata, bio je angažovan u svojstvu savetnika Agencije za privatizaciju Republike Srbije.\nBranimir Gajić je diplomirao sa visokim priznanjima na Univerzitetu Wichita (SAD) i stekao zvanje mastera na Univerzitetu u Beogradu (SRB). Takodje, poseduje profesionalne sertifikate, kao što su Series 6, Series 63, Life Accident and Health.\nBranimir Gajić tečno govori engleski i srpski jezik.\nGrupacija društava za upravljanje investicionim fondovima pri Privrednoj Komori Srbije\nMilan ima bogato petnaestogodišnje iskustvo u mnogobrojnim projektima na srpskom finansijskom tržištu. Od 2007. godine radi kao direktor društva za upravljanje investicionim fondovima „FIMA Invest“ sa puno iskustva u aktivnostima finansiranja malih i srednjih preduzeća. On je Predsednik Grupacije društava za upravljanje investicionim fondovima pri Privrednoj Komori Srbije. Diplomirao je na Pravnom fakultetu Univerziteta u Beogradu i bio je autor mnogih stručnih članaka za domaće i strane publikacije.\nMađarska Venture Capital Asocijacija\nJanos ima preko 15 godina iskustva u transakcionim finansijama sa balansiranom bazom znanja iz savetodavnih i VC/PE investicija ali i upravljanja portfoliom kroz korporativno bankarstvo. Janos je radio nekoliko godina u oblasti bankarskog finansiranja u sklopu KBC Grupe K&H Banke u Mađarskoj, bio je portfolio menadžer u MAVA Capital upravljajući Mađarsko Američkim preduzetničkim fondom/Mađarskim Equity Partners PE fondovima i Mađarskom VC Fondom sa fokusom investicija na inovativnim tehnologijama, obavljao je I funkciju višeg investicionog menadžera u Docler Investmentsu, VC fond Docler Grupe.\nJanos je učestvovao i bio odgovoran na više od 50 M&A transakcija, transakcija finansiranja kroz bankarske zajmove, rizični kapital kao I PE investicije, a od kojih je na strani investitora realizovao više od 25.\nJanos je proveo godinu dana u Chicago Board of Trade, USA. Janos poseduje master znanje iz ekonomije sa Univerziteta u Budimpešti i diplomu Executive MBA – CEU Business School, Budimpešta/NYC. Janos vrši ulogu člana Upravnog i Savetodavnog odbora na poslovima portfolia. Od maja 2014. godine, Janos je član odbora u Mađarskoj PE I VC asocijaciji, a od marta 2015. godine obavlja I poslove blagajnika.\nIvan Đoković je potpredsednik Pokrajinske vlade i pokrajinski sekretar za privredu i turizam. Rođen je 1981. godine u Beogradu. Diplomirao je na Pravnom fakultetu. Bio je na položaju sekretara italijanske i srpske privredne komore 2005. godine. Zatim je radio u Prvom opštinskom sudu u Beogradu. Od 2013. godine radio je kao izvršni direktor za pravne poslove u preduzeću „Južni tok“ u Novom Sadu. Bio je zadužen za niz značajnih dužnosti u Univerzal banci u Beogradu.\nU Evropskom Investicionom Fondu (EIF) od od januara 2009. godine, Marco vodi tim žadužen za ulaganje u kapital I druge slične investicije širom Evrope, sa posebnim fokusom na severni, istočni i južni region. On predstavlja EIF u savetodavnim odborima u preko 20 fondova.\nPre nego što je pristupio EIF-u u januaru 2009. godine, radio je na direktnim investicijama kao viši menadžer za investicije u kompaniji Innogest Capital, italijanskom VC fondu koji je bio fokusiran na investiranje u kompanije koje se nalaze u početnim fazama razvoja.\nPrethodni angažmani su bili na poziciji Menadžera projekta u Capgemini (2001-2004), gde je uspešno vodio velike konsultantske angažmane u oblasti menadžmenta, kao i konsultanstske aktivnosti za Ernst & Young, gde je 1998. započeo svoju karijeru.\nMarco ima master zvanje iz industrijskog inženjerstva i menadžmenta sa Politehnčkog fakulteta u Torinu (Italija).\nGospodin Fabio se pridružio EBRD-u 2006. godine kao specijalni savetnik u Skoplju. Od januara 2015. godine preuzeo je ulogu regionalnog direktora za finansiranje i razvoj SME za zapadni Balkan sa sedištem u Beogradu. Istovremeno koordinira rad novog Fonda za proširenje preduzeća koji je usmeren na tržište Zapadnog Balkana, Srbije i Hrvatske. Na predhodnim pozicijama radio je kao šef kancelarije u Tirani od 2010. godine, nakon što je od 2008. godine bio odgovoran za rad kancelarije u Prištini. Fabio ima veliko iskustvo na prostoru Zapadnog Balkana gde je radio u regionu kao stalni predstavnik Fonda za rekonstrukciju Kosova i kao savetnik u Fondu za obnovu Albanije od 1998. godine. Fabio je započeo svoju karijeru kao međunarodni izvozni menadžer pre nego što se opredelio za konsultantske usluge. Fabio ima diplomu iz oblasti međunarodnih poslova sa Universita degli Studi di Bologna i master zvanje iz oblasti međunarodnog poslovanja iz Profingesta iz Bolonje.\nOperativni menadžer od maja 2015. godine zadužena za vođenje pripreme i upravljanja programima i projektima Fonda kao i za međunarodnu saradnju i finansiranje. Kao Menadžer programa u Fondu, Milena je uspešno radila u periodu od 2011. do 2015. godine na poslovima pripreme, realizacije i monitoringa programa i projekata Fonda. Milena takođe poseduje veliko iskustvo kao specijalista za nabavke; bila je Direktor odeljenja nabavke u Hypo Alpe Adria Bank; Konsultant za nabavke u Ministarstvu poljoprivrede, trgovine, šumarstva i vodoprivrede kao i u Ministarstvu trgovine, turizma i telekomunikacija; Koordinirala nabavke i vodila projekte finansirane od strane Svetske banke i drugih finansijskih institucija dok je radila u Agenciji za privatizaciju Republike Srbije.\nMilena je završila master studije iz oblasti Inžinjerstva industrijskih sistema na École Central u Parizu i diplomirani je inžnjner prehrambene tehnologije biljnih proizvoda Univerziteta u Beogradu.\nVladimir ima više od 15 godina iskustva na srpskom finansijskom tržištu. On je učestvovao u stvaranju pravnog i institucionalnog okvira (Narodna banka Srbije, Centralni registar hartija od vrijednosti Republike Srbije), ali i kao aktivan učesnik na finansijskom tržištu (direktor BDD FIMA International, portfolio menadžer otvorenog investicionog fonda FIMA ProActive).\nVladimir je osnivač i partner u društvu za finansijske usluge i konsalting WM EQUITY PARTNERS.\nUčestvovao je u brojnim mandatima za finansiranje malih i srednjih kompanija, projektima spajanja i pripajanj kompanija i drugim korporativnim aktivnostima.\nDiplomirao je i magistrirao na Ekonomskom fakultetu u Beogradu i doktorirao javne finansije na Fakultetu političkih nauka.\nOd 2006. godine poseduje CFA licencu.\nAleksandar Zarić je stručnjak na USAID Projektu za bolje uslove poslovanja koji implementira Cardno Emerging Markets. Na Projektu, Aleksandar predvodi aktivnosti usmerene ka poboljšanju efikasnosti izvršenja presuda i naplate potraživanja. Takođe, Aleksandar je angažovan i na aktivnostima koje se tiču kreiranja profesije procenitelja vrednosti nepokretnosti, formulisanja regulative za poslovanje ne-bankarskih finansijskih instituticija, i na drugim aktivnostima vezanim za poboljšanje pristupa izvorima finansiranja za mikro, mala i srednja preduzeća.\nPre dolaska na Projekat 2013. godine, Aleksandar je bio direktor odeljenja za pravne poslove i compliance u kompaniji za region Balkana (Srbija, Makedonija, Crna Gora, i Bosna i Hercegovina) KBC Securities, koja se bavi investicionim aktivnostima kao deo KBC grupe.“\nMiloš ima bogato radno iskustvo u finansijskoj analizi, kao i u radu na projektima finansiranja malih i srednjih preduzeća i unapredjenju korporativnog upravljanja. Po završetku diplomskih studija u oblasti menadžmenta, ulazi u globalni program za dobijanje CFA sertifikata, a od 2014. godine poseduje CFA sertifikat. Aktivno učestvuje u nekoliko projekata u oblasti pronalaženja strateških partnera i prikupljanja sredstava za različite projekte i dokapitalizaciju preduzeća. Od 2016. godine Miloš ima licencu portfolio menadžera i član je Evropskog udruženja profesionalaca u oblasti restrukturiranja (EACTP). Miloš je jedan od osnivača i član odbora TMA Srbija.\nUkoliko vam je potrebna podrška u obezbeđivanju dodatnog finansiranja za vašu kompaniju, ili ukoliko imate dodatna pitanja u vezi sa održanim događajem, molimo vas kontaktirajte WM Equity Partners\nVladimir Pavlović, e-mail: vladimir.pavlovic@wmep.rs, mob: +381 60 249 1111\nMiloš Savić, e-mail: milos.savic@wmep.rs, mob: +381 60 0249 751